Ministarstvo poručuje: sve rudarske aktivnosti biće u skladu sa zaštitom životne sredine | Energetski portal Srbije\nMinistarstvo poručuje: sve rudarske aktivnosti biće u skladu sa zaštitom životne sredine\n29.04. 2021 Srbija\nU toku je izrada studija o proceni uticaja kompanije „Rio Tinto“ na životnu sredinu i tek nakon toga, kada svi građani budu upoznati sa činjenicama, biće doneta odluka o potpisivanju ugovora, rekla je ministarka rudarstva i energetike, Zorana Mihajlović.\nOna je istakla da je rudarstvo jedna od najstarijih privrednih grana u našoj zemlji te da nema razloga za strah kada su u pitanju novi projekti. Država i Vlada, prema njenim rečima, rade otvoreno i nijedna odluka se neće donositi ukoliko nije sve u skladu sa zakonom.\nMinistarka je objasnila da istraživačka prava znače da neka kompanija može, i to ukoliko je ispunila sve uslove, da dobije pravo da istražuje, ali to ne znači i pravo da eksploatiše neku rudu.\n“Da bi neka kompanija mogla da vrši geološka istraživanja u bilo kom delu Srbije, mora da ima dozvolu i saglasnost vlasnika zemlje da to radi. To je još jedna laž da neko upada na tuđe posede da bi vršio istraživanje. Bušotine o kojima se toliko govori u procesu istraživanja su prečnika pet do 10 centimetara i nema razloga da neko zbog toga kod ljudi širi strah. Sama istraživanja traju godinama da bi se videlo da li uopšte ima uslova za eksploataciju. Konačno, ova istraživanja su važna ne samo za kompanije, nego i za državu, da bismo znali kakvim resursima raspolažemo i koliko smo nekom rudom bogati”, rekla je Mihajlović.\nSkupština usvojila četiri zakona iz oblasti energetike i rudarstva\nIpak, iz Koalicije 27 upozoravaju da je „Rio Tinto“ transparentan samo na rečima, ali ne i na delima, pa su ovoj kompaniji uputili apel da javnost uključi u sve detalje vezane za otvaranje rudnika „Jadar“ i građanima na uvid dostavi svu relevantnu dokumentaciju.\n„Tokom otvorenog sastanka održanog 20. aprila sa predstavnicima struke, civilnog sektora i javnosti, nije obezbeđen minimum tehničkih uslova da se trenutna faza razvoja projekta predstavi jasno i objektivno. Zbog tehničkih problema, učesnici nisu mogli da čuju i vide prezentancije, pitanja i odgovore. Ujedno, sastanak svojom sadržinom nije predstavljao dijalog koji uvažava različite stavove i stručna mišljenja, već tehničku razmenu pitanja i odgovora, bez mogućnosti potpitanja i razvoja diskusije“, navodi se u saopštenju Koalicije 27 i dodaje da, iako je kompanija nekoliko dana kasnije poslala snimak sastanka, to nije način da se razjasne dileme, niti da se vodi transparentan razgovor.\nSaradnja Srbije i Kine u energetici i rudarstvu\nNa sastanku ministarke Mihajlović i ambasadorke Kine, Čen Bo, bilo je reči o aktuelnim projektima koje kineske kompanije realizuju u Srbiji, kao i mogućnostima nove saradnje u oblasti rudarstva i energetike.\nOne su razgovarale o projektima „Kostolac B3“ i kompanijama „Ziđin koper“ i „Ziđin majning“, a ministarka je izrazila entuzijazam povodom otvaranja novog rudnika „Čukaru Peki“.\n„Srbija je dobila četiri nova zakona u oblasti rudarstva i energetike, završavamo i novi investicioni plan, prostora za ulaganja u energetici je mnogo i kineske kompanije su dobrodošle“, poručila je ministarka.\nAmbasadorka Čen Bo istakla je da su rudarstvo i energetika važne oblasti saradnje dve zemlje, a nacionalni ciljevi Kine su zaštita životne sredine i zelena energetika.\n„Kina ima visoke tehnologije za modernizaciju termoelektrana, kao i razvijene tehnologije za izgradnju vetro i solarnih elektrana. Tu smo da razmenjujemo iskustva i znanja. Kada je reč o poslovanju kineskih kompanija, nema dileme, nijednoj kompaniji nije dozvoljeno da krši domaće standarde i da radi mimo zakonskih regulativa“, rekla je Čen.


Mali: Ostavka samo ako izbori budu prevremeni VIDEO\nBeograd -- Gradonačelnik Beograda Siniša Mali rekao je da će ostavku najverovatnije podneti pre isteka mandata. On je dodao da je njegova jučerašnja izjava na tu temu u pojedinim medijima pogrešno interpretirana. To što je juče rekao, objasnio je… »\nN1 Info: Mali o ostavci: Samo u slučaju prevremenih izboraMondo: Mali: Ostavka samo za prevremene izborejoš 5 povezanih\n"Tesla": Sve raste, još jedna rekordna godina\nPoslovna dobit aerodroma "Nikola Tesla" u Beogradu je, prema preliminarnim rezultatima, u prvih osam meseci uvećana za 14 odsto u odnosu na isti period 2016. Takođe, bruto dobit je u istom periodu veća za osam odsto, navedeno je u saopštenju. Neto… »\nMondo: Na Tesli veći prihod, očekuju rekordKamatica: Dobit aerodroma „Nikola Tesla“ veća od 2 milijarde rsdjoš 5 povezanih\nIzjava Bulja o Vučiću bezobrazna i van pameti\nPredsednik Saveza Srba iz regiona Miodrag Linta osudio je i ocenio bezobranom i "van pameti" izjavu poslanika opozicionog Mosta nezavisnih lista Mire Bulja u Hrvatskom saboru, koji je predsednika Srbije Aleksandra Vučića nazvao četnikom. Bulj je u… »\nBK TV: Sramota: Javno izvređao predsednika Srbije, niko mu se nije suprotstavio!RTS: Hrvatski sabor optužuje Srbiju za agresiju?još 7 povezanih


Žrtveni jarac – Demokratska stranka\n13.02.2020 15.02.2020 DS Zrenjanin\tAlisa Kockar, demokrate, fabrika vode, Goran Knezevic, istina, Zrenjanin\nZbog priloga koji je u etar i na društvene mreže pustila lokalna televizija KTV, podigla se velika prašina oko prečistača vode i odgovornosti Gorana Kneževića i drugih članova Srpske napredne stranke, od nivoa mesne zajednice do same Vlade.\nOdbornica Alisa Kockar je prokomentarisala video i celokupnu situaciju u kojoj se nalazi Zrenjanin sledećim rečima: „Istina polako izlazi na videlo i sve ono o čemu kolege i ja govorimo već godinama pokazuje se kao tačno: fabrika vode je jedna velika prevara građana Zrenjanina i neko je na ovom poslu ozbiljno zaradio. Međutim, ono na čemu insistiramo jeste da državni organi urade svoj posao, detaljno istraže slučaj i brojne krivične prijave koje smo podneli i podignu tužbe protiv svih umešanih – nalogodavaca na prvom mestu, ali i svih onih koji su im omogućili da varaju Zrenjanince 6, odnosno, 8 godina. Niko ko je umešao prste i direktno ili indirektno zaradio na muci 100.000 ljudi ne sme da prođe nekažnjeno.“\nUprkos dugoj i prljavoj kampanji protiv demokrata i potpisanog ugovora sa Vasertehnikom, danas je jasno da bi građani Zrenjanina odavno pili vodu sa česme da Srpska napredna stranka nije preuzela vlast i raskinula ugovor sa ovom nemačkom kompanijom. Upravo zbog toga, Demokratska stranka neće dopustiti da bilo ko preuzme ulogu žrtvenog jarca i jedinog odgovornog za sve godine lažnih obećanja i trošenja novca iz budžeta.\n← Gde je i šta radi tužilaštvo?\nŽrtveni jarac 2 →\n23.10.2019 24.10.2019 DS Zrenjanin\nNeistine iz gradske kuće\n09.10.2019 09.10.2019 DS Zrenjanin\n13.05.2020 13.05.2020 DS Zrenjanin


MUP KS: Apel građanima da se suzdrže od upotrebe pirotehničkih sredstava - Klix.ba\nBiH MUP KS: Apel građanima da se suzdrže od upotrebe pirotehničkih sredstava\nMUP KS: Apel građanima da se suzdrže od upotrebe pirotehničkih sredstava\nMUP KS pirotehnika\nMinistarstvo unutarnjih poslova Kantona Sarajevo (MUPKS) pokrenulo je niz preventivnih mjera radi animiranja građana o opasnostima koje prijete od, eventualne, upotrebe pirotehničkih sredstava, povodom novogodišnjih praznika.\nKako je Agenciji Fena kazao glasnogovornik MUPKS-a Irfan Nefić, radi se o kampanji u čijem je fokusu sigurnost građana i njihove imovine, a tokom koje je upriličeno više predavanja u osnovnim i srednjim školama, kako bi se upozorilo na opasnosti od upotrebe "pirotehnike", te je u vezi s tim distribuirano nekoliko hiljada letaka.\nNefić, istovremeno, upozorava da osobe za koje se utvrdi da su počinile prekršaj (nezakonitu prodaju ili upotrebu pirotehničkih sredstava) mogu biti kažnjene novčanom kaznom u rasponu od 300 do 900 KM, te da, ukoliko se radi o maloljetnim osobama, njihovi roditelji mogu biti kažnjeni u iznosima od 400 do 1.200 KM.\nIz MUPKS-a pozivaju građane da se suzdrže od upotrebe prirotehničkih sredstava kako bi izbjegli neželjene posljedice, jer je u posljednjih nekoliko godina evidentiran veći broj teških povreda kod osoba koje su upotrebljavale ta sredstva.\nU vezi s tim, MUPKS će u suradnji s inspekcijskim organima poduzeti sve zakonske mjere kako bi se upotreba pirotehnike svela na najmanju moguću mjeru.\nIz MUPKS-a, također, upozoravaju da su, uz aktivnosti na suzbijanju prodaje i upotrebe pirotehničkih sredstava, na snazi i mjere pojačane kontrole u vezi s eventualnom upotrebom vatrenog oružja tokom novogodišnjih praznika, kao i na planu kontrole saobraćaja, s akcentom na eventualno prisustvo alkohola ili narkotičkih sredstava kod njegovih sudionika.


Komunikaciona strategija DRI za period 2020 – 2024. godine kao sredstvo za ostvarivanje proaktivne komunikacije sa ključnim zainteresovanim stranama\nPodgorica, 28. jul 2020. godine - Komunikacionom strategijom 2020-2024. godine, Državna revizorska institucija (DRI) želi doprinijeti svojoj većoj otvorenosti, transparentnosti i dostupnosti, a cilj tog strateškog dokumenta je izgradnja povjerenja ključnih zainteresovanih strana u rad DRI, kao i bolje razumijevanje revizorskih izvještaja.\nSenator Državne revizorske institucije, Zoran Jelić, u intervjuu za PR Centar, kazao je da Komunikaciona strategija DRI za period 2020 – 2024. godine predstavlja krovni strateški dokument koji predviđa razvoj postojećih i uvođenje novih komunikacionih politika i aktivnosti koje se planiraju sprovesti u narednom četvorogodišnjem periodu.\n“Uspostavljanjem Komunikacione strategije, DRI želi staviti akcenat na veću otvorenost, transparentnost svog rada i dostupnost prema opštoj javnosti. Ona predstavlja sredstvo za ostvarivanje proaktivne komunikacije sa ključnim zainteresovanim stranama i opštom javnosti“, rekao je Jelić. Shodno međunarodnim standardima, kako je pojasnio, transparentna i dostupna vrhovna revizorska institucija jeste jedan od osnovnih preduslova da građani steknu povjerenje u njen rad.\n“S tim u vezi, a u kontekstu daljeg jačanja transparentnosti, odgovornosti i otvorenosti, opšti cilj ovog strateškog dokumenta jeste izgradnja povjerenja ključnih zainteresovanih strana u rad DRI kao izvor nezavisnih, tačnih i politički nepristrasnih informacija, kao i povećanje vidljivosti i nivoa informisanosti i razumijevanja ključnih zainteresovanih strana o revizorskim izvještajima“, rekao je Jelić.\nDostizanje navedenog cilja, kako je objasnio, podrazumjeva implementaciju tri specifična strateška cilja i veliki broj prioritetnih aktivnosti koje će doprinijeti jačanju percepcije zainteresovanih strana o nezavisnosti, stručnosti i dodatoj vrijednosti Državne revizorske institucije.\nKomunikaciona strategija je rezultat zajedničkog rada zaposlenih u Državnoj revizorskoj instituciji i predstavnika Skupštine, Vlade, civilnog društva i medija. Kako bi ovaj dokument oslikao sveobuhvatnu sliku izazova i prijedloga za rješavanje, pristupilo se analizi postojećeg stanja na temu komunikacije kroz direktne kontakte sa relevatnim predstavnicima zainteresovanih strana uz primjenu kombinovanih metoda istraživanja i analize internog i eksternog okruženja“, rekao je Jelić.\nPrilikom izrade Strategije korišćene su, kako je naveo, preporuke i principi transparentnosti i odgovornosti iz međunarodnih standarda vrhovnih revizorskih institucija i dostupni rezultati relevantnih istraživanja nevladinih organizacija u Crnoj Gori.\n„Stručnu pomoć i podršku je obezbjedila Evropska unija kroz realizaciju IPA Projekta „Razvoj i jačanje kapaciteta DRI i Revizorskog tijela“. Iskreno se zahvaljujemo našem ekspertu, Ferdinandu Potu koji je pružio svoju stručnu podršku u izradi ove strategije“, kazao je Jelić.\nKomunikaciona strategija, kako je dodao, identifikuje više ciljnih grupa sa kojima Državna revizorska institucija komunicira i sarađuje. „One se prije svega odnose na Skupštinu i Vladu Crne Gore kao primarnu ciljnu grupu i na „informisano društvo“ kao sekundardnu ciljnu grupu koja obuhvata medije, akademsku zajednicu, stručna udruženja i civilni sektor“, naveo je Jelić.\nKada je riječ o saradnji sa Skupštinom Crne Gore, kako je kazao, predviđen je niz aktivnosti u duhu primjene i realizacije obaveza iz Sporazuma o saradnji koji je između te dvije institucije potpisan 2018. godine. „Prije svega se odnose na izradu procedura za postupanje Skupštine prema pojedinačnim izvještajima, uključujući praksu prezentovanja izvještaja na sjednicama skupštinskih odbora, organizovanje godišnjeg sastanka prije usvajanja Godišnjeg plana revizije radi sticanja uvida u očekivanja Skupštine, kao i korišćenje registra preporuka DRI i razmjena informacija sa Skupštinom o stepenu realizacije preporuka“, rekao je Jelić.\nNaveo je da su kao primarna ciljna grupa definisani modeli komunikacije i saradnje sa Vladom, odnosno Ministarstvom finansija, drugim subjektima revizije i Vrhovnim državnim tužilaštvom kroz izradu smjernica koje treba da povećaju homogenost i pristupačnost izvještaja o reviziji, povećanje broja revizija usklađenosti i revizija presjeka na određene teme koje će omogućiti identifikovanje najboljih praksi na nivou različitih subjekata revizije, pružanje profesionalne ekspertize Vladi na osnovu izvještaja o reviziji prilikom izmjena i usvajanja novih propisa iz oblasti javnih finansija, kao i organizovanje godišnjeg sastanka sa visokim predstavnicima Vlade u cilju razmjene mišljenja o sistemskim slabostima i načinima njihovog eliminisanja.\n„Izrada pravila komunikacije sa medijima, izrada nove internet stranice DRI koja će olakšati dostupnost izvještaja i podataka, razvoj politike korišćenja društvenih mreža, dalje jačanje kadrovskih kapaciteta u ovoj oblasti, kao i organizovanje sastanaka sa predstavnicima NVO sektora, organizovanje predavanja na univerzitetima i realizacija obuka sa revizorskim udruženjima će značajno ojačati komunikaciju i saradnju DRI sa informisanim društvom i uticaj rada DRI u društvu“, rekao je Jelić.\nSvi predviđeni ciljevi i aktivnosti će, kako je kazao, biti detaljno razrađeni kroz Akcioni plan, koji će biti izrađen sa jasno preciziranim mjerama, indikatorima učinka, rokovima za implementaciju i odgovornim licima. „DRI je pristupila izradi Akcionog plana za sprovođenje Komunikacione strategije za period 2020 – 2024. godine. Stručnu podršku u izradi Akcionog plana nam pružaju eksperti iz SIGMA-e“, zaključio je Jelić.\nIzlaganje Senatora DRI Zorana Jelića\nMore in this category: « Objavljen Izvještaj o reviziji uspjeha „Uspješnost upravljanja ugovorima o djelu, ugovorima o dopunskom radu i ugovorima o privremenim i povremenim poslovima u organima državne uprave“\tObjavljen Izvještaj o reviziji uspjeha „Efikasnost upravljanja projektima izgradnje i rekonstrukcije objekata zdravlja“ »\nKomunikaqciona strategija Državne revizorske institucije Crne Gore za period 2020 - 2024. godine


MAXI portal - Pravna obaveštenja\nOsim ako kontekst ne zahteva drugačije, svako pozivanje u ovom pravnom obaveštenju na "Društvo" odnosi se na DELHAIZE SERBIA DOO, sa registrovanim sedištem na adresi Beograd, Jurija Gagarina 14 (Srbija)\ni C MARKET AD sa registrovanim sedištem na adresi Beograd, Jurija Gagarina 14 (Srbija)\nSadržaj ovog veb sajta zaštićen je po važećim propisima koji regulišu oblast autorskih prava, žigova, odnosno druga prava intelektualne svojine. Nijedno od ovih prava ne prenosi se na korisnika ovog veb sajta. Ovaj veb sajt možete koristiti da biste uživali pogodnosti usluga koje Vam se nude u lične, nekomercijalne svrhe.\nNije dopušteno bilo kakvo korišćenje, kao što je, bez ograničavanja samo na to, menjanje i dopunjavanje, kopiranje, dupliranje, ponovno distribuiranje ili širenje bez dobijanja prethodne pismene saglasnosti od Društva. Takođe bi trebalo da pročitate i postupate u skladu sa sličnim odredbama koje se tiču prava intelektualnesvojine na veb sajtovima trećih strana kojima možete pristupiti preko ovog veb sajta.\nDruštvozahvaljuje na Vašim komentarima koji se odnose na naš veb sajt i proizvode. Međutim, Vi ovim uzimate na znanje i priznajete, ukoliko nam pošaljete kreativne predloge, ideje, napomene, crteže, koncepte, pronalaske ili druge informacije (zajednički: "Informacije"), da će se te informacije smatrati svojinom i da će ostati svojina Društva. Uopšte uzev, svaka informacija, osim podataka o ličnosti koji se određeni u politici privatnosti, a koje ste poslali preko veb sajta ili preneli Društvu preko Interneta, smatraće se i sa njima će se postupati kao sa informacijama koje nisu poverljive prirode. Ukoliko se na određenim veb stranicama dopusti dostavljanje informacija koje će Društvo smatrati poverljivim, ta činjenica će biti jasno navedena na tim stranicama. Bez ograničenja u pogledu prethodnog, time što ste nam dostavili bilo kakve informacije, Vi prihvatate da prenosite na nas i mi ćemo isključivo posedovati sva do sada poznata prava ili prava koja nastanu ubuduće, kada su u pitanju te informacije, bilo koje prirode, širom sveta, i imaćemo pravo na neograničeno korišćenje tih informacija u bilo koje svrhe, komercijalne ili druge svrhe, bez ikakve naknade licu koje je dostavilo predmetne informacije.\nKao korisnik veb sajta, Vi odgovarate za sopstvena saopštenja, kao i za posledice njihovog dostavljanja. Dakle, nemojte činiti nijednu od sledećih stvari: da nam dostavljate materijal na kome postoje autorska prava, osim ukoliko ste vlasnik autorskog prava ili imate dozvolu vlasnika autorskog prava da nam isti dostavite; da nam šaljete materijal kojim se otkrivaju poslove tajne, osim ako niste njihov vlasnik ili imate dozvolu vlasnika; da nam šaljete materijal kojim se povređuju bilo koja druga prava intelektualne svojine drugih lica, ili prava na privatnost ili publicitet drugih lica; da nam šaljete materijal sa opscenim sadržajem, klevetnički, preteći materijal, materijal u svrhu zlostavljanja i zloupotrebe, izazivanja ili podstrekavanja mržnje ili osećaja stida drugog korisnika ili svakog drugog lica ili subjekta; da šaljete seksualno implicitan sadržaj; da šaljete reklame ili poruke sa poslovnim zahtevima; da šaljete pisma sa porukama u lancu ili piramidalnim šemama; ili da se lažno predstavljate kao neko drugo lice.\nKorišćenje logotipa koji se mogu preuzeti, kao i drugog materijala koje se može preuzeti u odeljku ovog veb sajta koji se može preuzeti (zajedno: "Informacije koje se mogu preuzeti").\nInformacije koje se mogu preuzeti na ovom veb sajtu obezbeđuju se za medije pri ilustrovanju referenci za Društvo ili neko od povezanih pravnih lica. Društvo Vam daje pravo na preuzimanje, reprodukovanje i/ili objavljivanje informacija koje se mogu preuzeti isključivo u deskriptivne, fer svrhe. Ništa što je ovde navedeno neće se tumačiti kao davanje licence ili bilo kakve vrste saglasnosti za korišćenje bilo kojih logotipova kao žigova, ili u svrhe povezane sa robnom markom, a svako takvo korišćenje smatraće se povredom prava na žig i biće procesuirano na način predviđen zakonom.\nVi ste saglasni da ćete pristupiti ovom veb sajtu i isti koristiti na sopstveni rizik. Informacije koje se obezbeđuju na ovom sajtu ne smeju i ne mogu se koristiti u savetodavne svrhe bilo koje vrste, uključujući, bez ograničenja, davanje saveta u pogledu investicija, poreskih ili pravnih pitanja.\nDruštvo ulaže razumne napore da obezbedi tačne informacije na ovom veb sajtu i može menjati i dopunjavati ove informacije s vremena na vreme bez prethodnog obaveštavanja. Međutim, Društvo, menadžment i zaposleni Društva, kao i treće strane navedene na ovom sajtu, ne zastupaju na bilo koji način niti garantuju, bilo izričito ili posredno, za besprekorno ili bezopasno funkcionisanje ovog veb sajta bez bilo kakvih virusa, i/ili za tačnost, osnovanost, pravovremenost ili kompletnost sadržaja ovog veb sajta, i izričito odbacuju bilo kakvu odgovornost za bilo kakvu neposrednu ili posrednu štetu, u najširem smislu, koja nastane na osnovu korišćenja ovog sajta ili u vezi sa istim.\nPreko ovog veb sajta možete pristupiti veb sajtovima trećih strana.\nDruštvo, menadžment i zaposleni Društva ne zastupaju na bilo koji način niti garantuju za sadržaj veb sajtova trećih lica ili usklađenost takvih veb sajtova trećih lica sa važećim zakonima ili pravima trećih lica, i izričito odbacuju bilo kakvu odgovornost za bilo kakvu neposrednu ili posrednu štetu, u najširem smislu, koja nastane na osnovu korišćenja veb sajtova trećih lica.\nSvi sporovi koji nastanu na osnovu ili u vezi sa korišćenjem ovog veb sajta, ili prihvatanjem, tumačenjem ili uzimanjem u obzir ovog pravnog obaveštenja, isključivo će se rešavati pred nadležnim sudom u Beogradu, uz primenu prava Republike Srbije.\nPravno obaveštenje preuzmite OVDE\nPolitiku privatnosti preuzmite OVDE\nWiFI Politiku čuvanja tajnosti podataka preuzmite OVDE


Tadić: Da Srbija živi - B92\nArhiva » Vesti » B92 05.05.2008\nTadić: Da Srbija živi\nNovi Sad, Beograd, Kraljevo -- Nosilac izborne liste "Za evropsku Srbiju" Boris Tadić izjavio je da će se 11. maja građani Srbije izjasniti na referendumu o tome da li žele da Srbija živi ili nazaduje.B92 ponedeljak, 5. maj 2008. B92\n"Potpisati Sporazum o stabilizaciji i pridruživanju jeste istorijska i velika stvar, ali moramo još mnogo istorijskih i velikih stvari da učinimo kako bismo za četiri godine ušli u Evropsku uniju", rekao je Tadić na predizbornom mitingu u Novom Sadu. Lista "Za evropsku Srbiju", prema njegovim rečima, za razliku od svih ostalih ispunjava obećanja data građanima i to čini čak pre izbora. Tadić je obećao da će posle izbora, osim "Fijata", u Srbiju dovesti još najmanje dva velika proizvođača automobila. "Život ljudi brani se time što im se stvara šansa, tako što im se ne obećava praznim pričama, već tako što ispuniš ono što obećaš", kazao je Tadić i upitao da li su lideri DSS i SRS, Vojislav Koštunica i Tomislav Nikolić, ikada ispunili ijedno obećanje. On je dodao da lista "Za evropsku Srbiju", za razliku od "profesionalnih patriota", jedina ima i plan za očuvanje Kosova i Metohije u sastavu Srbije i da je 11. maj zato takođe i referendum tome "da li stvarno branimo Kosovo ili samo pričamo o odbrani Kosova". "Koštunica je govorio i o Crnoj Gori dok nije otišla, a posle je nije ni pomenuo. To vam je taj veliki patriota. Njegov patriotizam traje samo dok nešto može da se dobije. Takvu politiku danas vodi i prema Kosovu", rekao je Tadić. Prema njegovim rečima, Koštunica se može pohvaliti time da je tokom njegove vladavine u Srbiji pravljeno samo sedam i po kilometara autoputeva godišnje. "Zato 11. maja postoji samo jedan broj u Srbiji - broj jedan, jer je to broj koji znači glasanje Srbije za život i za šansu, a na kraju tog dana postojaće neki drugi broj, milionski broj vaših glasova", poručio je Tadić. Tadić: SSP nije falsifikatPredsednik Demokratske stranke Boris Tadić negirao je da je SSP sa EU falsifikovan i da predstavlja priznanje jednostrano proglašene nezavisnosti Kosova. Gostujući u Utisku nedelje na TV B92, Tadić je rekao da nijedna tačka sporazuma, koji je parafiran i za koji su glasali i predstavnici Demokratske stranke Srbije i premijer Vojislav Koštunica, nije promenjena u međuvremenu i da se u njemu nalazi i potvrda rezolucije 1244 Saveta bezbednosti UN-a. Tadić je pozvao premijera Koštunicu da javno kaže koji su delovi Sporazuma o stabilizaciji i pridruživanju izmenjeni i falsifikovani i na koji način je njegovim potpisivanjem učinjena izdaja Kosova. On je negirao navode da će isti takav sporazum Evropska unija ponuditi Kosovu za tri meseca jer se takav dokument potpisuje isključivo sa priznatim državama. Prema njegovim rečima, odredbe o uspostavljanju dobrosusedskih odnosa sa susedima odnosi se na međunarodno priznate države članice UN, a ne na Kosovo. On je ponovio da nikada neće prihvatiti da bilo ko ucenjuje Srbiju da prizna nezavisnost Kosova u zamenu za priključenje Evropskoj uniji, ali je ukazao da su ta dva procesa odvojena i da nastavak evropskih integracija pomaže Srbiji da nastavi svoju borbu za očuvanje pokrajine. Govoreći o koristima od potpisivanja Sporazuma o stabilizaciji i pridruživanju, Tadić je podsetio da je u Srbiju već dolazio predsednik Fijata koji je izrazio želju da investira u kragujevačku fabriku automobila i otvori nova radna mesta. Predsednik DS-a je rekao da nakon izbora stranka na čijem je čelu neće pregovarati sa Srpskom radikalnom strankom, a da je postizborna koalicija sa Demokratskom strankom Srbije i Liberalno-demokratskom partijom moguća samo ako te stranke promene odnos prema EU, odnosno prema Kosovu. On je rekao da Koštunica nakon novih izbora neće biti premijer Srbije, a da će premijera odrediti onda kada vidi rezultate izbora, odnosno to koje će stranke činiti novu vladu. "Imam nekoliko kandidata za premijera, odnosno imam tri. Jedan nije stranački, a dva jesu. Ali, treba videti kakva je opozicija i sve zavisi od toga kakav će biti raspored stranaka u parlamentu", rekao je Tadić. Petrović: Antievropski pakt Šešelja i KoštunicaPotpredsednik Demokratske stranke Dušan Petrović izjavio je večeras da su lideri Srpske radikalne stranke Vojislav Šešelj i Demokratske stranke Srbije Vojislav Koštunica formirali "antievropski pakt". "Oni kažu da će zbrisati Sporazum o stabilizaciji i pridruživanju sa lica zemlje kad bude formirana vlada, da će poništiti taj ugovor za budućnost, ugovor sa zivotom, koji je Božidar Djelić potpisao pre neki dan, kada budu imali većinu u parlamentu", rekao je Petrović na konvenciji u Kraljevu. On je dodao da će ipak Demokratska stranka imati većinu parlamentu i da će, nakon toga, u Srbiji pobediti život. "Mi imamo jasan plan kako da zaposlimo 200.000 ljudi u naredne četiri godine. Uložićemo četiri milijarde evra u infrastrukturu da završimo autoputeve. Završićemo i autoput od Horgoša, ne samo do Požege, već ćemo ga produžiti do Crne Gore", kazao je on. Đelić: Ubrzanje puta srbije ka EUPotpredsednik vlade i funkcioner DS-a Božidar Đelić ocenio je da će Srbija ubrzati evropski put ukoliko proevropske snage pobede na parlamentarnim izborima. "Jasno je više nego ikada da će evropska vlada, koja će sarađivati sa tribunalom u Hagu, dobiti pozitivan izveštaj haškog tužioca Serža Bramerca i početi sa primenom Sporazuma o stabilizaciji i pridruživanju (SSP)", izjavio je Đelić na skupu pod nazivom "Kako ubrzati integraciju Srbije u Evropsku uniju. Prema rečima Đelića, potpisivanjem SSP-a je Srbija dobila "vizu za Evropu" i od sada je "pridruženi član EU". Đelić je izjavio da evropski put Srbije podržava 70 odsto njenih građana, a da su ankete pokazale i da većina građana podržava potpisivanje SSP-a. Među tim građanima su i birači stranaka koje se protive evropskim integracijama, rekao je Đelić. Đelić je izjavio da evropska ideja ima podršku građana "uprkos mnogobrojnim nastojanjima sebičnih političara koji pokušavaju da zloupotrebe i oskrnave najlepše ideje zarad sitnih političkih poena". Primena SSP-a je uslov za sledeću tačku Srbije na putu ka Briselu - dobijenje statusa kandidata za ulazak u EU, rekao je Đelić, uz konstataciju da je cilj Beograda ostaje nepromenjen - da se to dogodi do kraja godine. Komentari: 12\nNedostatak političkog konsenzusa otežava put ka EU\nĐelić: Većina građana za EU\nTadić: Sporazum sa EU nije nikakav falsifikat\nDinkić: Koštunica laže o SSP\nTadić odbacuje optužbe\nPink ponedeljak, 5. maj 2008.\nAko je to dobar pravac za Srbiju i njene građane, većina će ga slediti. Ovo što ću navesti nije ironično i dvosmisleno, pa bih zamolio Đelića, da malo osmotri Beogradskuberzu i vidi, da li potpisivanje SSP utiče pozitivnoili ne. Na Berzi se danas (05.05.2008.) nije odrazilo. Morao bi Đelić i to da ima u vidu (ako čita kome-ntare i prati Berzu), jer je mnogo građana ulo-žilo novac u akcije i sada trpi velike gubitke izrazloga velikog pada cena. Posebno ima mladih ljudi na Berzi koji su "ljuti"na političare, jer smatraju da su oni krivi za sveloše događaje u Srbiji, pa i padu cena akcijama naBerzi.\nKolega Svetac, pa nismo potpisali sporazum sa deda mrazom nego sa evropskom unijom. Isto tako vas moram razocarati da ruski gas nece poteci odmah cim se verifikuje sporazum. Moracete cekati na shalteru i kod evropljana i kod rusa dok ne dodjete na red.\nNemam ništa protiv potpisivanja SSP, ai vrlo dobro znam sa kim je potpisan...


Sanski Most: Oživljava manifestacija “Cvjetni maj” | Krajina.BA\nSanski Most: Oživljava manifestacija “Cvjetni maj”\n“U neka ljepša vremena, prije više od tri decenije, ovo je bilo mjesto gdje je na hiljade ljudi proslavljalo Prvi maj. Tada smo organizovali brojne sadržaje sportskog i zabavnog karaktera, a neizostavno je bilo takmičenje pjevača amatera, koje je svemu davalo posebnu čar”, istakao je Grgić.\n“Ovih dana služi nas lijepo vrijeme pa smo angažovali i radne mašine. Ravnamo cijeli lokalitet i uklanjamo rastinje i želja nam je da sve dovedemo u red do ovogodišnjih prvomajskih praznika”, kazao je Grgić.\nKako bi se njihova zamisao realizirala u praksi, inicijatori očekuju moralnu, ali i finansijsku pomoć lokalnih vlasti, ali i svih drugih kojima “Cvjetni maj” nešto znači.\nPrethodni članakU srijedu nalaz saobraćajnog vještačenja i završne riječi u slučaju Sanjin Sefić\nNaredni članakAerodrom Željava kod Bihaća u popularnom HRT-ovom ”TV kalendaru”


Promena u vrhu DS: Bojan Pajtić na čelu demokrata\nSrbija Promena u vrhu DS: Bojan Pajtić na čelu demokrata 31. maj/svibanj, 2014.\nDosadašnji zamenik predsednika Demokratske stranke Bojan Pajtić izabran za novog predsednika Demokratske stranke na Izbornoj skupštini DS, održanoj u subotu u beogradskom Centru “Sava”. Na istoj sednici izabrani su i potpredsednici stranke, te članovi Glavnog i Nadzornog odbora. Dragoljub Mićunović je, kao jedini kandidat, reizabran za predsednika Političkog saveta DS. Na Skupštini je usvojena i Deklaracija o političkoj odgovornosti u kojoj se, između ostalog, navodi da su reforme jedini spas za Srbiju koja se nalazi u krizi.\nPajtić je postao peti predsednik DS-a od njenog osnivanja, zamenivši svog prethodnika Dragana Đilasa koji mu je i bio protivkandidat. Prema prvim informacijama, Pajtić je dobio 1.461 glas, dok je za Đilasa glasalo 1.277 od ukupno 2.774 delegata 18. Skupštine DS-a.\nNa novu funkciju Pajtić dolazi sa mesta zamenika predsednika stranke.Pajtić je u obraćanju delegatima Izborne skupštine DS-a poručio da je imperativ formirati vladu u senci kako bi DS pokazao da ima rešenja za sve probleme.\nPajtić je rekao da nije dovoljno samo uzviknuti "Dole Aleksandar Vučić" i to što aktuelni premijer, kako je ocenio, čini dramatične greške, da bi se povratilo poverenje građana, kao što nije dovoljno ni da DS uputi veliko izvinjenje građanima.\nU obraćanju delegatima pre glasanja, Pajtić je kazao da je spreman da uputi izvinjenje i prizna krivicu za sve greške koje je ta stranka napravila.\n"Demokratska stranka je postala zaštitni znak izneverenih nada i neuspunjenih obećanja 5. oktobra. Bili smo najveća nada, zato smo sada najveće razočarenje", kazao je Pajtić obraćajući se delegatima na izbornoj skupštini DS-a u beogradskom Centru "Sava".\nOn je istakao da DS nikada ne sme da ponizi birače i građane i da "mora da bude bolja od same sebe, jer nije teško biti bolji od vladajuće Srpske napradne stanke".\nPrema njegovim rečima, sadašnji režim je nekompetentan i vuče zemlju u propast.\nIstakao je da DS treba da formira vladu u senci kako bi pokazala da ima rešenje za probleme u zemlji. Novoizabrani predsednik Demokratske stranke je rekao da DS nikada ne sme da odustane od svojih principa, jer kada je svoje principe podredila "kabinetu na Andrićevom vencu, tada je postala zvezda padalica".\nDodao je i da je najveći poraz DS na prethodnim izborima, treba da ostane ožiljak koji treba da opomene.\n"U moru obrazovanih, inteligentnih ljudi, DS-u ne treba vođa, treba joj koordinator", poručio je Pajtić.\nPrema njegovim rečima, u stranci je potrebeno da članstvo neposredno odlučuje o politici stranke i kadrovskim rešenjima, a kao jedan od ciljeva naveo je i veće učešće žena.\nU svom obraćanju prisutnima, dosadašnji predsednik DS Dragan Đilas je ocenio da se u proteklih godinu dana ta stranaka suočavala s velikim pritiscima, ali da joj uprkos svemu nije bio cilj da po svako cenu ostane na vlasti, već da bude jaka opozicija.\n"Spremite se da se i u sledećih godinu, godinu i po dana, suočavate sa istim stvarima verujući da naša žrtva nije uzaludna", rekao je Đilas predstavljajući svoj izveštaj o radu delegatima na izbornoj skupštini u Centru "Sava" u Beogradu.\nĐilas je poručio da DS treba da bude opozicija režimu koji "ne preza ni od čega, da bi utvrdio svoju poziciju i privukao poverenje građana".\n"Mi sa ovakvom vladom ne delimo ista uverenja, istu viziju i iste ciljeve", rekao je Đilas i naglasio da Srbija postaje zemlja koja se gasi i da je DS stanka koja treba to da spreči.\n"Ako mi ne stignemo do pozicije da spasemo Srbiju, nema ko to drugi da uradi", poručio je Đilas i istakao tešku ekonomsku situaciju u zemlji i rastući broj nezaposlenih.\nOn je ocenio da je odluka DS da bude opozicija "teška i hrabra" i podsetio da su pojedine stranke, kao što je to bio slučaj s Liberalno-demokratskom partijom (LDP), u razgovorima oko koalicija prvo tvrdile da su sa DS-om, a "nakon razgovora liderom najveće partije u Srbiji predlagali da se DS ugasi i formira nova stranka koja će ući u vlast".\nU svom govoru, Đilas se osvrnuo i na odlazak njegovo prethodnika, a kasnije počasnog predsednika DS Borisa Tadića iz stranke 35 dana pred izbore, čime je, smatra Đilas, “oduzeo DS-u birače".\n"Ljudi su rekli vi se cepate 35 dana pred izbore i zbog toga nam nisu ukazali poverenje", kazao je lider DS-a.\nPozvao je demokrate na jedinstvo i međusobnu solidarnost.\n"Sve rapsrave treba da ostavimo unutar stranačkih organa, kada izađemo iza tih vrata da ne govorimo negativno jedini o drugima, nego da verujemo u to što radimo", kazao je Đilas.\nOn je demokratama poručio da se već sada spremaju za naredne lokalne izbore, da predlože svoje kandidate i spisak odbornika do jeseni.\n"Treba da pravimo tribine, da razgovaramo s ljudima, pa ako ima i jedan čovek na toj tribini i s njim treba da razgovaramo i njega da ubedimo kao što je to činio Zoran Đinđić", kazao je Đilas.\nPrema nejgovim rečima, DS treba da formira resorne odbore s kompetentim ljudima, ali i da se razvije strategija razvoja za svako mesto u Srbiji.\nZa pet mesta potpredsednika stranke kandidovalo se desetoro, dok je za 40 članova Glavnog odbora bilo zainteresovano 92 kandidata. Kandidaturu za tri člana Nadzornog odbora prošlo je četvoro, dok se devetoro ljudi kandidovalo za mesto u Statutarnoj komisiji. Dragoljub Mićunović je, kao jedini kandidat, reizabran za predsednika Političkog saveta DS.\nMićunović je na sednici podneo izveštaj o radu poručivši demokratama da treba da podignu glavu gore i da "istorija nema uvek tragičan kraj".\n"Da vam je neko pričao da će predsednik države biti Tomislav Nikolić, premijer Aleksnadar Vučić i predsednik parlaemnta Maja Gojković, ne bi ste mu verovali, ali istorija je napravila taj krug", kazao je Mićunović.\nOn je ocenio da se promena vlasti odigrali pod uticajem različitih međunarodnih okolnosti, ozbiljnih grešaka koje su napravile demokrate, ali i zbog toga što su ljudi tražili neku novu nadu.\nDelegati Demokratske stranke usvojili su na izbornoj skupštini Dekalaraciju DS-a o političkoj odgovornosti u kojoj se ističe da je Srbija suočena sa\n"Pluralizam i konkurencija političkih, ekonomskih i medijskih subjekata moraju biti odbranjene od jedne partije i jednog čoveka, od monopola finasijskih oligarha, od jednoumlja dirigovanih medija", piše u Deklaraciji.\nIstiče se da je Srbija suočena sa dubokom krizom privrede, društva i države koja se može ublažiti i savladati samo osmišljenim, kompetentnim i pravednim" ekonomskim reformama.\n"Vapaj za socijalnom pravdom stotine hiljada siromašnih, nezaposlenih i očajnih ljudi postaje sve glasniji i obavezuje DS, kao stranku socijaldemokratske orijentacije da se udružuje sa svim bliskim strankama i organizacijama i da se angažuje u borbi za pravedniju preraspodelu društvenog bogatstva, za uklanjanje enormnih razlika


Besplatno testiranje na HIV u Kuli - www.025.rs\nwww.025.rs / KULA / DRUŠTVO / Besplatno testiranje na HIV u Kuli\nU okviru obeležavanja Evropske nedelje testiranja na HIV danas je u Kuli sprovedena akcija besplatnog, dobrovoljnog i poverljivog savetovanja i testiranja. Prilikom testiranja korišćeni su brzi testovi čiji su rezultati dobijeni nakon 20 minuta, a testiranje je besplatno i anonimno. Akciju su podržali direktor Doma zdravlja Kula dr Žarko Ševin i njegova zamenica dr Ljiljana Beronja. Akciju je organizovala Omladina Jazasa iz Kule i Novog Sada u saradnji sa Institutom za javno zdravlje Vojvodine.\nPrilikom testiranja korišćeni su brzi testovi čiji su rezultati dobijeni nakon 20 minuta, a testiranje je besplatno i anonimno.\nPored Kule, akcija će biti organizovana u Novom Sadu, Vrbasu, Bačkoj Palanci i Bečeju. Evropska nedelje testiranja na HIV i hepatitis ove godine se obeležava od nedelje, 19. do petka 24. novembra.\nTags: Besplatno testiranje, kula, Testiranje na HIV


Provokativne i pronicljive ekonomske rasprave o ključnim globalnim i nacionalnim ekonomskim i društvenim pitanjima. U prvom delu knjige Nikolić daje podsticajne odgovore na pitanja koja oblikuju savremeno društvo: Šta nas čeka posle neoliberalnog kapitalizma? Kakva će biti ekonomska politika u post-pandemijskom svetu? Zašto je nacionalizam najmoćnija ideologija današnjice? Zašto populistički nacionalizam maši temu nepravedne ekonomske preraspodele? Da li Kina postaje najveća...\nBeograd, 18. juna 2020. – Knjiga provokativnih i podsticajnih eseja i rasprava Gorana Nikolića i Predraga Petrovića Poluskriveni ekonomski fenomeni, posvećena ispitivanju nedovoljno tumačenih poluskrivenih fenomena u ekonomskoj svakodnevici i u ekonomskoj i društvenoj istoriji, objavljena je nedavno u izdanju Arhipelaga i Instituta za evropske studije u ediciji Summa. – Neke pojave nas praktično svakodnevno dotiču, a da toga nismo ni svesni. Poluskriveni ekonomski fenomeni, odnosno...\nKnjiga provokativnih i podsticajnih eseja i rasprava Gorana Nikolića i Predraga Petrovića o poluskrivenim fenomenima u ekonomskoj svakodnevici i u ekonomskoj i društvenoj istoriji. Autori najpre raspravljaju o usponima i padovima vodećih ekonomskih parametara Srbije predstavljajući najobuhvatniju analizu srpske tranzicije 2000-2018, istoriju srpskih plata 1954-2024. i priču o srpskim penzijama, dramu srpskog izvoza i visoke zaduženosti Srbije, kao i činjenice i zablude o odlivu...\nNova knjiga Gorana Nikolića u izdanju Arhipelaga: Kriza ekonomskih mitova\nBeograd, 27. aprila 2017. – Nova knjiga Gorana Nikolića Razbijanje ekonomskih mitova upravo je objavljena u izdanju Arhipelaga i Instituta za evropske studije u ediciji Summa. Razbijanje ekonomskih mitova je knjiga o ekonomskim mitovima i legendama, o poluskrivenim ekonomskim fenomenima, o posledicama usporavanja tehnološkog progresa, o ekonomskim i društvenim istinama i zabludama, kao i o tome zbog čega su ekonomske prognoze, po pravilu, ružičaste. U središtu Nikolićeve pažnje je...\nKnjiga o aktuelnoj ekonomskoj krizi i o krizi ekonomskih mitova. Govoreći o uzrocima i posledicama ekonomske krize, Nikolić raspravlja o rebalansu globalne ekonomske moći, o tome kako nastaju i zašto se održavaju ekonomski mitovi, o posledicama nejednakosti, o godinama koje je pojela kriza i o tome kako će živeti naša deca.


COVID-19: Britanski psihijatri upozoravaju na velike štete po mentalno zdravlje od zaključavanja\nnedelja, 15 novembar 2020 02:38\nPsihijatri će biti spremni za nagli porast potražnje za mentalnim zdravljem u mesecima koji slede, dok se ljudi bore da se snađu tokom zaključavanja usled borbe protiv koronavirusa.\nBroj ljudi koji imaju teške mentalne bolesti i kojima je potrebna hitna pomoć usred pandemije korona virusa postao je ozbiljan razlog za zabrinutost, izvestio je Kraljevski koledž psihijatara a prenosi Sky News.\nU istraživanju među 389 psihijatara, koje je sproveo Kraljevski koledž psihijatara, 55% je izvestilo o povećanju broja pacijenata kojima su potrebne hitne intervencije.\nEkskluzivne brojke koje je Sky Newsu prikazala dobrotvorna organizacija sa sedištem u Wiralu, The Martin Gallier Project, pokazuju kako se broj ljudi koji se bore sa depresijom i samoubilačkim mislima "udvostručio" u odnosu na prošlu godinu.\nTokom pandemije ova organizacija kaže da je podržala 1.024 ljudi od februara do novembra, u u poređenju s 400 između februara 2019. i februara 2020. godine.\nPolicija takođe izveštava o povećanju broja incidenata koji uključuju ljude koji pate od kriza mentalnog zdravlja.\nBelgijski sud presudio da je zatvaranje kafića i restorana bilo nezakonito\nKorona je odlična za njihov posao - Zaradili milijarde na testovima, a evri stižu i dalje\nOpasan incident dogodio se tokom brzog testa na koronu, a žena završila na operacionom stolu\nPREPORUKA ZA VAS « Stomatolozi kažu da "maskiranje usta" može dovesti do ozbiljnih zdravstvenih komplikacija, uključujući moždane udare SEKS POSLE KORONE NE SME DA TRAJE DUŽE OD 10 MINUTA: Doktor Ristić savetuje ove POZE »


IP telefonski sistemi - Canatlantic Beograd\nNaslovnaRešenjaIP telefonski sistemi\nVOIP tehnologija (Voice over Internet Protocol), prenos glasa preko interneta osnova je za funkcionisanje nove, digitalne vrste telefonije – IP telefonije. Ova vrsta telefonije postala je ozbiljan konkurent konvencionalnoj telefoniji, zbog niza prednosti i ušteda.\nIP telefonija omogućava obavljanje telefonskih poziva korišćenjem internet konekcije velike brzine (Broadband – kablovski, ADSL internet), umesto konvencionalne analogne telefonske linije. IP telefonske centrale (IP PBX) za svoj rad koriste klasičnu računarsku infrastrukturu (računarsku mrežu), a mogu da integrišu i standardne analogne telefonske linije zahvaljujući FXO i FXS interfejsima.\nPrednosti IP telefonskih sistema:\nOlakšano upravljanje telefonskim sistemom\nUpotreba računarske mreže\nMogućnost koršćenja različitih telefonskih uređaja\nLaka nadogradivost sistema\nIntegracija udaljenih poslovnih jedinica u jedinstven sistem\nIP telefonske centrale (IP PBX)\nIP telefonska centrala je elektronski sistem koji spaja telefonski sistem unutar firme sa spoljnom javnom telefonskom mrežom, kao i sa mobilnim mrežama. IP centrala omogućava audio i video komunikacije kao i instant poruke (IM) kroz tcp/ip protokol unutar interne mreže, a takođe omogućava izlaz interne mreže na javnu telefonsku mrežu za telefonsku komunikaciju.\nZahvaljujući činjenici da je najveći deo funkcionalnosti IP telefonskih centrala sadržan u softveru, relativno je jeftino i jednostavno dodavati dodatne funkcionalnosti. Interfejs za integrisanje analognih telefonskih sistema omogućava povezivanje na tradicionalne telefonske linije kao i korišćenje klasičnih analognih telefonskih aparata.\nIP centrale koje imaju omogućen SIP (Session Initial Protocol), mogu se koristiti za multimedijalnu komunikaciju (glasovne i video pozive) kroz IP mrežu. Ova komunikacija koristi napredne tehnike enkripcije i proxy servere za formiranje poziva kroz internet.\nIP telefonske centrale (IP serveri) funkcionišu zahvaljujući namenskim softverima, najčešće na bazi Linux-a. U zavisnosti od proizvođača hardvera, svaka ip centrala radi na zasebnoj softverskoj platformi. Najpopularnije softverske platforme su svakako Asterisk, Elastix i FreeSWITCH koje su izrađene kao GNU GPL besplatni proizvod, a veliki proizvođači poput kompanija 3CX, Digium, Cisco i Siemens razvijaju svoje softvere koji funkcionišu isključivo na njihovim hardverskim platformama.\nKarakteristika IP telefonskih centrala:\nOlakšano upravljanje telefonskim Automatski govorni servis sa preusmeravanjem poziva\nNeograničen broj sandučić za govornu poštu\nIntegracija mobilnih telefona u sistem\nProgramirano preusmeravanje poziva\nPodrška za analogne telefone\nViše programiranih muzika na čekanju\n“Voicemail to email” funkcija\nSMS notifikacija za primnjenu glasovnu poruku\nIntegraciju u Microsoft Outlook\nIntegrisanje sa CRM softverima\nObaveštenje o poziciji osobe koja poziva\nIzbor voip provajdera po želji\nPodrška za fax\nFax na email funkcija\nUpotreba softverskih telefona\nImplementacija namenski dizajniranih IP telefonskih sistema za velike poslovne korisnike, kao i rešenja za manje firme ili zahtevne kućne korisnike su oblast kojom se sa uspehom bavimo duži niz godina. Izrađujemo namenske IP telefonske sisteme i vršimo implementaciju fabričkih IP PBX uređaja, zavisno od potreba naših korisnika. U izradi namenskih IP PBX sistema za upotrebu u većim poslovnim sistemima, koristimo servere renomiranih proizvođača: hp, Dell, Fujitsu, IBM.\nZa više informacija o IP telefonskim sistemima, kontaktirajte nas i zatražite ponudu. Mi ćemo svakako ponuditi najbolje i najisplativije rešenje za konkretne poslovne potrebe.


Tanjug 30. marta 2021. 10:21\nBEOGRAD – Srbija baca 40 odsto više električne energije od svojih komšija iz regiona, što znači i da su i računi za struju i grejanje veći, izjavila je danas potpredsednica vlade i ministarka energetike Zorana Mihajlović i istakla da će zato novi zakon omogućiti građanima niže račune i ličnu proizvodnju električne energije.\n„Dugo smo čekali na nove zakone u energetskom sektoru kroz koje ćemo omogućiti građanima da sami mogu da proizvode električnu energiju i samim tim imaju niže račune, a isto tako i da sami delom učestvuju, a delom uz pomoć države i grada dobiju subvencije da urade izolaciju i zamene stolariju u svojim kućama i stanovima“, rekla je Mihajlovićeva za TV Prva.\n„U pitanju nije samo novac iz budžeta, već i iz raznih fondova, a procedura će biti najjednostavnija moguća, jer nije nam cilj da građani gube vreme po šalterima skupljajući dokumentaciju, već da što pre zamene stolariju“, rekla je Mihajlovićeva.\n„Hoćemo da omogućimo da na svaki krov kuće i stambene zgrade mogu da se stave solarni paneli. Ako živite u zgradi, biće vam potrebna odluka stambene zajednice ili dela zajednice, zatim okvirni projekat za solarne panele koji se potom priključuju na postojeće instalacije u stanu i kući i za toliko koliko se električne energije proizvede biće vam niži računi. Kada niste kod kuće, ta energije se i dalje proizvodi, odlazi u distributnivnu mrežu i čuva za naredni mesec. S jedne strane, koristite zelenu energiju, a s druge će vaši računi biti niži“, poručila je ministarka.\nVlada Srbije usvojila je juče predloge četiri zakona – o rudarstvu i geološkim istraživanjima, o energetici, o energetskoj efikasnosti i racionalnoj upotrebi energije i o obnovljivim izvorima energije.


Istorija - TeraSteel\nPlastsistem je dobio novo ime i sada se zove TeraSteel. Iz novog imena se jasnije vidi da pripada Teraplast grupaciji, njenom poslovanju i smernicama za budući razvoj. TeraSteel DOO – Teraplast Group preuzima fabriku termoizolacionih panela Interlemind iz Srbije i otvara TeraSteel Srbija. Ovo je prva rumunska proizvodna jedinica otvorena u inostranstvu nakon 1990. godine.\nKompanija TeraSteel je započela proizvodnju pocinkovanih konstrukcija nakon investiranja 2,5 miliona evra, od čega je 50% finansirano iz evropskih fondova kroz operativni program “Povećanje ekonomske konkurentnosti”. Zahvaljujući ovoj investiciji, kompanija TeraSteel nudi kompletna rešenja za izgradnju hala.\n2008 – 2009 RS\nKompanija TeraSteel je uložila 1 milion evra u razvoj svojih prostorija za proizvodnju.\nKada je Teraplast postao većinski deoničar sa 70,42%, TeraSteel je reorganizovana da bi se omogućila proizvodnja termoizolacionih panela sa jezgrom od poliuretanske pene.\n1995 – 2006 RS\nZa vreme ovog perioda, kompanija TeraSteel je proizvodila injektirane proizvode, PVC stolariju i komercijalne proizvode koji proširuju portfolio kompanije Teraplast. Ona istovremeno razvija i distributivnu mrežu otvaranjem komercijalnih centara u Konstanti, Jašiju, Galati i Oradei.\nKompanija Plastsistem (danas TeraSteel) kao svoje deoničare ima kompaniju Teraplast sa 17,9% i nekoliko fizičkih lica.


Moto trke: Nastavlja se borba čačanskih i ariljskog kluba - Ozonpress :: internet portal\nVozači dva čačanska kluba Termorad „AMSK Čačak“ i „Tanasko Rajić“ i ovog vikenda nastavili su borbu sa vozačima MK „Ere“ iz Arilja za titule u pojedinačnoj i ekipnoj konkurenciji.\nNa poslednjoj trci koja se vozi sledeće nedelje, takođe u Bačkoj Topoli, biće odlučeno ko će biti novi šampion Srbije, a u svim klasama se vodi borba za šampionski naslov, navodi se u saopštenju.\nZa vikend u Bačkoj Topoli, u organizaciji kluba MX024, nastavljen je Otvoreni šampionat Srbije u moto krosu, uz učešće 50 vozača iz osam klubova.\nU najmlađoj klasi MX65 do 12 godina starosti dva prvoplasirana u šampionatu do kraja trka su vodili duele iz kojih je ovog puta kao pobednik izašao Vuk Ćajić iz kluba „Tanasko Rajić“ ispred Andreja Popovića iz MK „Ere“, dok je zasluženo treće mesto zauzeo Noel Pešut iz „Sagmajster tima“. Vredno pomena je da je na ovoj trci debitovao za MK „Ere“.\nKako se navodi, u klasi MX85, do 14 godina, pobedio je domaći takmičar David Vig iz kluba MX024, dok je vodeći u šampionatu Aleksa Milosavljević iz ekipe Termorad „AMSK Čačak“, uspeo pored zadobijene povrede u subotu na treningu da osvoji drugo mesto, dok je treći bio Relja Kuzman iz ekipe „BAP racing“.\nKod klase MX2 viđena je odlična vožnja Nenada Petrovića iz MK „Tanasko Rajić“, Janka Railića iz MK „Ere“ i domaćeg vozača Marka Česka iz MX024. Nakon dve trke, prvo mesto osvojio je Janko Railić ispred Nenada Petrovića i Marka Česka, tako da ćese nastavlja trka za šampionsku titulu između Railića i Petrovića.\nKako se navodi u saopštenju, u klasi MXB najbolji je bio Filip Savić iz ekipe GTC racing iz Kraljeva, drugo mesto zauzeo je Kristijan Platner iz „Sagmajster tima“ a treći Gojko Popović iz ekipe GTC racing.\nU klasi MXS pobedio je Branko Radanov iz MK „Tanasko Rajić“, drugi je bio Vlatko Provodovski iz BAP racing tima, a treći Gabor Botka iz kluba MX024.\nKada je reč o ekipnoj konkurenciji, u klasi klubova I prvo mesto je zauzela ekipa MK „Ere“, drugo ekipa Termorad „AMSK Čačak“, a treće MK „Tanasko Rajić“.\nU kupu Srbije, u klasi klubova II, prvo mesto osvojila je ekipa „MX024“, drugo „Sagmajster tima“ a treće ekipa GTC racing iz Kraljeva, navodi se u saopštenju čačanskih klubova.


DRUŽENJE SA ZENIČANIMA: Zmajevi donirali krv (FOTO) - Portal 072info\nDRUŽENJE SA ZENIČANIMA: Zmajevi donirali krv (FOTO)\nDanas je u organizaciji NVO MALA upriličena akcija darivanja krvi za prvu Banku koštane srži u BiH, a kojoj su prisustvovali naši Zmajevi. Pored naših reprezentativaca koji su još jučer stigli u Zenicu, u Trening centar, današnjoj akciji prisustvovao je i Denial Ahmetović.\nOdmah po dolasku naših Zmajeva nastala je prava okupacija zeničke javnosti, a raspoloženi Pjanić, Begović i Ibišević odvojili su vrijeme da se fotografišu sa Zeničanima i Zeničankama. Denial Ahmetović također je bio raspoložen da se fotografiše sa svojim fanovima, a našim Zmajevima poklonio je i poptisan CD.\nKako je to izgledalo na današanjoj akciji pogledajte u fotogaleriji Benjamina Hazića, a uskoro sve fotografije i na našoj FB stranici.\nPrethodni članakNe posustaje ni u 80. godini: Ćiro Blažević novi trener Zadra!\nSljedeći članakZa obnovu škola u ZDK-u: EU investira 3,6 miliona KM


EU uvela sankcije Kini, Rusiji i Mjanmaru | Aktuelno\nMjere su dio paketa sankcija za kršenje ljudska prava usmijerenih na desetak ljudi, koji takođe uključuje pojedince u Rusiji, Severnoj Koreji, Eritreji, Južnom Sudanu i Libiji, rekli su diplomati.\nDiplomate su navele da će najnovije sankcije Rusiji biti usmijerene na pojedince koji stoje iza zloupotreba u Čečeniji, kojom gvozdenom pesnicom vlada lojalista Kremlja Ramzan Kadirov.\nEU će takođe zamrznuti imovinu i zabranati izdavanja viza za 11 zvaničnika mjanmarske hunte zbog vojnog puča prošlog mjeseca i represije nad demonstrantima.\n„Neprihvatljiv je ovaj stepen nasilja“, rekao je njemački ministar spoljnih poslova Hajko Mas.\n„Zbog toga nećemo moći da izbijegnemo izricanje sankcija,” ističe Mas.


Džaferović i Dodik se danas sastaju sa Erdoganom\nNaslovna Izdvajamo Džaferović i Dodik se danas sastaju sa Erdoganom\nČlanovi Predsjedništva BiH Šefik Džaferović i Milorad Dodik učestvuju na Antalijskom diplomatskom forumu u Antaliji. Danas ih očekuje razgovor sa predsjednikom Republike Turske Redžepom Tajipom Erdoganom, ali i obraćanje u okviru panela lidera “Budućnost Bosne i Hercegovine”.\nPrvog dana samita članovi Predsjedništva BiH sastali su se u Antaliji, u odvojenim susretima, s predsjednikom Republike Slovenije Borutom Pahorom i s EU komesarom za susjedske odnose i proširenje Oliverom Varheljom.\nPahor je istaknuo da je proširenje EU najvažnije geopolitičko i strateško pitanje u sadašnjim okolnostima, a Varhelj pozvao na uspostavljanje potpune funkcionalnosti državnih institucija.\nČlanovi Predsjedništva sastali su se i sa specijalnim izaslanikom Miroslavom Lajčakom gdje je razgovarano o aktuelnoj političkoj situaciji u Bosni i Hercegovini i Zapadnog Balkanu, a u kontekstu sigurnosnog stanja u Evropi nakon ruske invazije na Ukrajinu.\nPosebna tema razgovora bio je kandidatski status Bosne i Hercegovine.\nProgramom samita, danas je predviđeno obraćanje članova Predsjedništva BiH u okviru panela lidera “Budućnost Bosne i Hercegovine”.\nIstog dana, članovi Džaferović i Dodik sastaće se na marginama ADF-a i sa predsjednikom Republike Turske.


Aleksić: Izmene zakona o Moravskom koridoru ili smena Zorane Mihajlović - Izazov\nNovi magazin 25. juna 2019. 09:46\nPrvi potpredsednik Narodne stranke Miroslav Aleksić upitao je danas ministarku infrastrukture i građevinarstva Zoranu Mihajlović zašto je cena izgradnje Moravskog koridora povećana sa 500 miliona evra na 800 miliona, i istakao da predlog zakona o tom autoputu mora biti izmenjen ili ministarka mora biti smenjena.\n„Zašto je cena izgradnje povećana za čak 300 miliona evra ako je iz obrazloženja Predloga zakona o postojanju javnog interesa za izgradnju Moravskog koridora jasno da još nije izrađen projekat? Ko je i na osnovu čega procenio da je cena 800 miliona evra“, naveo je Aleksić u pisanoj izjavi.\nOn je dodao da Zorana Mihajlović mesecima ćuti i ne odgovara na pitanje zašto je cena povećana za 300 miliona evra u odnosu na projekat iz 2013. godine za istu trasu i istu dužinu puta.\nAleksić je upitao i na osnovu čega je Zorana Mihajlović potpisala memorandum o razumevanju sa kompanijom „Behtel“ ako je ovim predlogom zakona predviđeno formiranje radne grupe za izbor strateškog partnera.\n„To nije radna grupa za izbor strateškog partnera, nego radna grupa za izbor ‘Behtela’, sa kojim se Zorana Mihajlović već dogovorila da će dobiti posao. Zašto se strateški partner ne bira na tenderu“, pitao je Aleksić.\nAleksić je naveo da je potrebno ili promeniti predlog zakona ili poništiti memorandum o razumevanju, i dodao da je predložio amandman na predlog zakona po kojem bi izvođač bio izabran u skladu sa propisima o javnim nabavkama, odnosno na tenderu u nadmetanju više ponuđača.\n„Nemamo ništa protiv izgradnje autoputa, ali imamo protiv pljačke građana. U Srbiji su u vrhu vlasti lažovi i pljačkaši, koji ne znaju ništa drugo osim da narodu otimaju novac. Bliži se vreme kada će odgovarati i Zorana Mihajlović i njeni nalogodavci“, istakao je Aleksić.


Mikec i Arunović najbolji strelci Srbije u 2021. godini - SPORTSKI ŽURNAL\nOsim nagrada najboljim takmičarima, Savez je dodelio plakete i zahvalnice pojedincima i instituacijama koji su doprineli radu i uspesima\nStreljački savez Srbije proglasio je danas Damira Mikeca i Zoranu Arunović za najbolje strelce u 2021. godini.\nMikec je osmi put uzastopno izabran za najboljeg strelca godine u Srbiji. On je prošle godine osvojio srebrnu olimpijsku medalju vazdušnim pištoljem, dva srebra na Evropskom prvenstvu i dve srebrne medalje na Svetskom kupu.\nGodinu je završio na prvom mestu evropske i na drugom mestu svetske rang-liste za vazdušni pištolj.\n"Minula godina mi je svakako najuspešnija u karijeri. Presrećan sam postignutim, prezadovoljan što sam ponovo izabran za najboljeg u tako uspešnoj organizaciji sa bogatom tradicijom, kakva je Streljački savez Srbije. Prošla godina mi je bila najuspešnija do sada, ali ne želim da tako i ostane. Nemam mnogo vremena za odmor, za opuštanje, jer naredne Olimpijske igre su već 2024. godine", rekao je Mikec.\n"U svakom olimpijskom ciklusu je teže nego u prethodnom izboriti olimpijsku vizu i veći je izazov plasirati se na najveću svetsku smotru. Prvu šansu za kvotu za Pariz imaću na Svetskom prvenstvu na jesen. Neće biti lako, tada će na raspolaganju biti samo četiri kvote, ali moj cilj je da što pre dođem do olimpijske ulaznice", dodao je Mikec.\nZorana Arunović je prošle godine u miks paru vazdušnim pištoljem sa Damirom Mikecom osvojila srebro na Evropskom prvenstvu i četvrto mesto na Olimpijskim igrama. Od rezultata se izdvajaju i ekipna bronza vazdušnim pištoljem na Evropskom prvenstvu i deveto mesto malokalibarskim pištoljem na Olimpijskim igrama.\n"Prošle godine sam ostvarila nekoliko visokih plasmana i osvajala medalje na velikim takmičenjima. Ipak, 2021. je mogla da bude i bolja za mene. Međutim, treba imati u vidu da sam se suočavala sa različitim preprekama, bilo je nekih stvari koje mi nisu išle na ruku i to se odrazilo na rezultate. Nadam se da me loša sreća neće pratiti i u 2022. i da će tih prepreka biti manje", rekla je ona.\n"Za sada mi je prvi cilj da što pre na velikom takmičenju isprobam nova pravila. Prva dva Gran pri turnira na kojima se gađalo po novim pravilima sam zbog bolesti propustila, zato sa nestrpljenjem čekam Svetski kup u Kairu u februaru", dodala je Arunović.\nPriznanje za najboljeg trenera pripalo je Goranu Mikecu, a prvo mesto u rangiranju najboljih klubova osvojio je kragujevački "Čika Mata".\n"Naši strelci su na velikim međunarodnim takmičenjima prošle godine osvojili 28 zlatnih, 22 srebrne i 20 bronzanih medalja. Sedmoro naših sportista se kvalifikovalo za Olimpijske igre, na kojima su izborili četiri plasmana u finala i dve medalje", rekao je potpredsednik Streljačkog saveza Srbije Nikola Marić.\nOn je naveo da su dobri rezultati ostvareni i na organizacionom planu, po pitanju infrastrukture, pošto se radi na renoviranju strelišta "Careva ćuprija", kao i da se očekuje da će Savez dobiti prostor u sklopu trenažnog centra Zavoda za sport i medicinu sporta, čija se izgradnja bliži kraju.\nOsim nagrada najboljim takmičarima, Savez je dodelio plakete i zahvalnice pojedincima i instituacijama koji su doprineli radu i uspesima.


Slovenija zatvorila svoj vazdušni prostor za Rusiju - Leutar.net\nSlovenija je zvanično informisala Rusku Federaciju da od danas zatvara svoj vazdušni prostor za ruske avione.\nIz izvora u jednoj od ruskih avio-kompanija TAS S je dobio potvrdu da je Vlada Slovenije preko zvaničnog međunarodnog sistema obaveštavanja NOTAM informisala ruske avio-kompanije da zatvara svoj vazdušni prostor za ruske avione.\nOdluke o zatvaranju vazdušnog protora za ruske avione do sada su donele Bugarska, Velika Britanija, Letonija, Poljska, Rumunija i Češka Republika, dok je Estonija najavila takvu mogućnost.\nRusija je recipročno zatvorila svoj vazušni prostor za avione navedenih zemalja.\nU izveštaju Rojtersa se navodi da večeras od 22 casa i Litvanija zatvara svoj vazdušni prostor za ruske avione.\nPreko Litvanije vodi najkraći put od kopnenog dela Rusije do Kalinjingradske oblasti, ruske enklave u „sendviču“ između Litvanije i Poljske – članica NATO na istočnoj obali Baltičkog mora.


U Srbiji nađen kalendar star osam hiljada godina\nNaslovna » Lunarni Kalendar » U Srbiji nađen kalendar star osam hiljada godina\nArheolozi pretpostavljaju da je neobično ukrašena kljova divljeg vepra, stara oko osam milenijuma, pronađena u Medvednjaku kod Smederevske Palanke, prvi džepni kalendar na svetu. Više stotina kultno-umetničkih predmeta pronađenih na Medvednjaku načinjeno je od serpentinita, iste vrste kamena od koje je izrađena većina statueta sa lokaliteta Belica, naglašava prof dr Milorad Stojić. – U Belici se 6000. godine pre nove ere, na početku neolita, nalazilo najstarije kultno središte u Evropi. Stotine predmeta iz starijeg i mlađeg neolita ukazuju da je versko središte u Smederevskoj Palanci postojalo tokom celog mlađeg kamenog doba, približno 1.500 godina, od 6000. do 4500. godine pre nove ere – smatra dr Stojić.\nOn navodi da su osim tih realističkih koštanih figura veoma zanimljive i figurine načinjene od pršljenova preživara i psa, kao i one od kraćih kostiju ovce, koze i srne. (Izvor: Novosti.rs)\nTeme lunarni kalendar srbija staro


Izveštavanje štampanih medija o izborima za Evropski parlament - Kliping - Agencija za praćenje i analizu medija - Beograd\nIako Srbija još uvek nije članica Evropske unije, nedavno održani izbori za Evropski parlament privukli su veliku pažnju štampanih medija, pokazala je analiza agencije „Kliping“.\nU prethodnih godinu dana u štampi su objavljena 802 teksta u kojima se izveštavalo o izborima za Evropski parlament. Posmatrano od maja prošle godine broj tekstova se povećavao iz meseca u mesec, a u maju 2019. objavljeno ih je najviše – ukupno 351. Analiza je pokazala da su o ovoj temi štampani mediji najčešće izveštavali neutralno i balansirano (95%) i to u formi članaka (45%). Posmatrano po periodici, u dnevnim izdanjima objavljeno je 81% tekstova, a u nedeljnicima i dvonedeljnicima 19%. Tema izbora za Evropski parlament našla se na ukupno 91 naslovnoj strani, u čemu prednjači dnevni list Politika (34%). Ujedno u ovom mediju objavljen je i najveći broj tekstova – 149 ukupno.\nPre održavanja izbora za Evropski parlament, u štampanim medijima često je izražena bojaznost zbog jačanja desnice i njenog uticaj u budućem sazivu EP. Tako je novinar „Politike“ Milenko Pešić, u tekstu „Desničari u jurišu na Evropski parlament“ (25. avgust 2018), istraživao kako će izgledati buduća Evropska komisija ako Austrija i Italija predlože kandidate za evropske komesare iz Štraheove Slobodarske partije i Salvinijeve Lige. Takođe, u autorskom tekstu za „Politiku“, Boško Jakšić je izrazio zabrinutost da je „brzo posle kratkotrajnog angažmana kod Donalda Trampa, Stiv Benon, bivši strateg Bele kuće počeo da obilazi Evropu okupljajući desničarske formacije koje kreću u ofanzivu u nadi da će na majskim izborima za Evropski parlament izmeniti politički pejzaž kontinenta“ (Politika, Trampov Raspućin rastura Evropu, 18. januar 2019). Nedeljnik „Afera“ objavio je intervju srpskog parapsihologa Ljubiše Trgovčevića, koji je izneo svoje predviđanje da je Evropska Unija gotova. „U maju će desničarske stranke pobediti na izborima za Evropski parlament i to će biti definitivni kraj EU ovakve kakvu je sada znamo“, prognozirao je Trgovčević. (Afera, Karleuša ulazi u politiku, Kosovo je izgubljeno, ali Vučić opet pobeđuje!, 30. januar 2019). Čitaoci „Novog Magazina“ imali su priliku da pročitaju intervju nemačke analitičarke Johane Dajmel koja je ocenila „da bi se, ukoliko se poveća broj desničarskih partija u Evropskom parlamentu, solo akcije poput one kada se sada bivši vicekancelar Austrije Hajnc Kristijan Štrahe založio za nezavisnost Republike Srpske i suprotstavio EU, moglo očekivati da takvo ponašanje dovede do ugrožavanja stabilnosti u regionu“ (Novi Magazin, Više desnice, manje Balkana, 23. maj 2019).\nNeretko su štampani mediji izveštavali i o uticaju budućeg saziva Evropskog parlamenta na Srbiju, u kojima su njihovi sagovornici i analize pokazale da bi mogli da dođe do usporavanja evropskog puta i procesa integracija. Tako su novinari dnevnog lista „Blic“ istraživali „Zašto nam EU i dalje kaže NE“ (28. februar 2019), a kao jedan od faktora od kojih zavisi srpska budućnost izneti su i izbori za EP koji će blokirati na izvesno vreme delovanje EU, a to će se „odraziti i na rešavanje pitanja Kosova“. Takođe, novinari NIN-a su u tekstu „Godina opasnog nezadovoljstva“ (10. januar 2019) naveli da bi „izbori za Evropski parlament, mogli da donesu veliku promenu političkog pejzaža na kontinentu, tako da će za zbivanja u Srbiji u tom periodu biti zaista malo interesovanja izvan naših granica gde god da su“. Dnevni list „Danas“ preneo je izjavu analitičara Davora Đenera, datu agenciji FoNet, da se „EU neće baviti Balkanom 2019. godine“. „U Uniji se Balkanom niko neće ozbiljno baviti u izbornoj godini, u kojoj će se u prvom delu pripremati izbori za Evropski parlament, a u drugom kombinovati sastav buduće Evropske komisije, možda u najnepovoljnijim političkim uslovima od osnivanja EU“ (Danas, Vučić ne želi da ljuti Zapad, 4. januar 2019).\nNajnegativniji pristup u izveštavanju o izborima za Evropski parlament imali su novinari „Tabloida“ (polovina tekstova u kojima se izveštava o izborima EP imala je negativan tonalitet). Čitaoci ovog dvonedeljnika su tako npr. imali priliku da pročitaju da su „u nastupajućoj godini izbori za Evropski parlament i veće komesara, tako da će komesari da bi se oprali, morati da optuže svoje pulene na Balkanu, da su bili neposlušna dečica i da ih treba kazniti“ (Tabloid, Čekajući vetar, 27. decembar 2018).\nAnaliza je pokazala da su štampani mediji pravovremeno izveštavali o izborima za Evropski parlament u prethodnih godinu dana. Podatak da je više od 56 % tekstova medijski inicirano pokazuje da su čitaoci štampe imali priliku da ovu temu sagledaju iz više različitih uglova, kroz izjave relevantnih sagovornika kako u pogledu evropske budućnosti, tako i uticaja novog saziva EP na Srbiju.


Maljković: Devojčice, zaslužujete šansu da igrate - Zdravlje Vodič | Vaš vodič kroz zdravstveni sistem Srbije\nMaljković: Devojčice, zaslužujete šansu da igrate\n“Milioni razloga” da i oni dobiju šansu\nNa svakom nivou bavljenja sportom mnogo je manje devojčica i žena, a čak 2 od 3 devojčice uzrasta 7 do 14 godina nema redovne sportske aktivnosti. Institut za ženski sport je za godinu dana uspostavio sistem od 14 besplatnih škola sportova za devojčice u deset gradova širom Srbije, u kojima dva puta nedeljno radi više od 30 iskusnih trenera, istaknuto je na proslavi obeležavanja prvog rođendana Instituta za ženski sport.\n– Sport ima moć da otvori nov potencijal u nama. Bez obzira gde živite i čime želite da se bavite, zaslužujete šansu da igrate, da pomoću sporta ostvarite sebe i svoje ciljeve. Kroz sistem besplatnih škola sportova omogućavamo devojčicama u Srbiji da budu fizički aktivne, i da njihov talenat prepoznaju naši najveći stručnjaci. Takođe, ovo je tek početak našeg rada, naši planovi su ambiciozni i svakoga dana otvaramo nove lokacije, proširujemo polje delovanja na sve više sportova i gradova. Zahvaljujemo Vladi Srbije na podršci kao i na tome što su prepoznali koliko je važna ova tema danas. Verujemo u jednake prilike za sve devojčice da budu fizički aktivne i verujemo da je to jedini način da ostvarimo svoj puni potencijal kao žene i devojke”, izjavila je Marina Maljković, osnivač Instituta za ženski sport i selektorka ženske košarkaške reprezentacije.\nOsim besplatnih treninga, jedan od fokusa Instituta za ženski sport je i pravilan fizički i psihički razvoj devojčica, i zato je na događaju posebno predstavljen deo stručnog medicinskog tima Instituta, dr Suzana Milutinović, dr Đorđe Topličić, dr Gordana Urdarević i Marina Petrović.\nHrabrost, samopouzdanje i timski duh, stečeni redovnim sportskim aktivnostima potrebni su devojčicama kako bi postale osnažene žene i preuzele liderske uloge u društvu. Devojčice koje se bave sportom lakše će postići uspeh u školi i na fakultetu. U besplatnim školama sporta širom zemlje, devojčice redovno, dva puta nedeljno vežbaju sa institutom za ženski sport.\nInstitut za ženski sport (IŽS) je neprofitna organizacija osnovana sa ciljem da omogući devojčicama i ženama da budu fizički aktivne i pomogne im da ostvare svoj pun potencijal u životu. Institut radi na brojnim projektima, od kojih se ističe organizacija besplatnih škola sportova i radionica za devojčice uzrasta od 7 do 14 godina. Stručno vođene i kvalitetne treninge za 14 sportova na 20 lokacija i sa preko 30 aktivnih trenera u sedam gradova širom Srbije, dva puta nedeljno, trenutno pohađa više od 600 devojčica. Institut je osnovala Marina Maljković, košarkaški trener i selektorka ženske košarkaške reprezentacije. Svakom sportu potrebno je više devojčica #igrajsanama.


Savjet Evrope: Suspenzija parlamentaraca iz BiH? – mojKontakt portal – Radio Televizija Kontakt\nSavjet Evrope: Suspenzija parlamentaraca iz BiH?\nPrijedlogom Rezolucije se predlaže suspenzija delegacije Parlamentarne skupštine BiH iz Parlamentarne skupštine Savjeta Evrope ako do izbora 2014. godine ne bude provedena odluka Sejdić-Finci, i mogućnost suspenzije BiH iz članstva Savjeta Evrope.\nPrijedlog Rezolucije je prihvaćen iako je član delegacije BiH u Savjetu Evrope Milica Marković, koja sa Mladenom Ivanićem učestvuje u radu Komiteta, usmenim amandmanima tražila je da se ovakav prijedlog izostavi.\nNakon današnje sjednice Komiteta slijedi amandmanska faza, u kojoj će amandmani poslanika Milice Marković i Delegacije Parlamentarne skupštine BiH biti razmatrani na plenarnom zasjedanju Savjeta Evrope, u oktobru u Strazburu.\nOporavak privrede u Srpskoj i BiH\nSekcija i dodatna nastava obaveza škola


PC Press - Broj - 22\nPC #22 : Mart 1997\nGodinu dana od dolaska Interneta u naše krajeve, Berislav Todorović zapaža šta je od tada urađeno, a šta nam tek predstoji.\nDavne 1896. godine, svega nekoliko meseci posle čuvene pariske predstave braće Limijer, Srbi su otkrili čari sedme umetnosti - dan kada su se pokretne slike pojavile na Terazijama dugo su pamtile generacije starih Beograđana. Skoro vek kasnije, uplovili smo u vode jednog novog, drugačijeg medija. Sudbonosnu noć između 26. i 27. februara, zahvaljujući kojoj će čitava 1996. godina ostati u sećanjima svih nas kao godina Interneta, pamtiće svi kojima su računarske komunikacije deo svakodnevnog života. Sve je urađeno tokom te noći: počev od montaže "tanjira" na zgradi "Telefonije" do podešavanja rutera. Brzina i efikasnost, retko viđena čak i u najrazvijenijim zapadnim zemljama - svaka čast kolegama Nenadu Repcu i Mikici Kociću!\nIako medijska kampanja nije bila prevelika, korisnici su prosto preplavili do tada prilično prazan server Afrodita u RCUB-u, odakle su činili prve svoje prave korake ka Mreži svih mreža. Link od 64 kbit/s ubrzo je postao tesan za sve koji su želeli na Internet. Dešavalo se da, zbog prevelikog Web saobraćaja, ostali servisi, npr. elektronska pošta pa čak i DNS, uopšte nisu radili. Kako mehanizmi prioriteta pojedinih servisa na ruteru nisu puno pomagali, uvedena su ograničenja u korišćenju zahtevnih servisa, kao što su Web i Ftp. Proširenje VSAT linka "Telefonije" na 256 kbit/s u maju znatno je poboljšalo kvalitet usluga na akademskoj mreži, koja je sada mogla da iskoristi svojih punih 128 kbit/s, a "Telefoniji" je omogućen normalan komercijalan rad. U toku su pregovori oko daljeg proširenja ovih kapaciteta.\nNasuprot skromnom publicitetu akademskog Interneta, daleko značajnije mesto u štampi dato je naporima BK sistema da se poveže na Internet. Iako su svi ugovori između BK/MR Systems i EUnet International potpisani još krajem februara, zbog raznih teškoća (uglavnom sa PTT infrastrukturom) dugo očekivani digitalni dvomegabitni link Beograd - Amsterdam pušten je u rad tek u maju. Uspostavljanjem dva provajdera, a i kasnijim uključivanjem u rad ostalih, uglavnom njihovih "potprovajdera", na tržištu je postignuta prilična ravnoteža. Treba naravno pomenuti i entuzijazam ljudi sa Radija B92, koji analogni link kapaciteta 33.6 kbit/s koriste za davanje jevtinih Internet usluga, kao i popularizaciju Interneta u našoj zemlji.\nU mnogim stvarima koje se tiču Interneta, međutim, tek smo na početku. Dosta toga treba tek da se uradi, pre svega na planu poboljšanja infrastrukture, kako fizičke, tako i logičke. Kada govorimo o fizičkoj, telekomunikacionoj infrastrukturi, funkcionisanje domaćeg dela globalne mreže u velikoj meri je zavisno od usluga koje može da pruži PTT. Sopstvenu telekomunikacionu infrastrukturu, osim PTT-a, u našoj zemlji imaju samo RTS i EPS, pa se može očekivati da u budućnosti ovi sistemi postanu konkurentni davaoci telekomunikacionih usluga.\nMnoge firme smatraju da su cene PTT usluga, kada se radi o iznajmljivanju poprečnih veza, prilično visoke, čak i kada su u pitanju obične, analogne veze. U nešto povoljnijem položaju su firme u većim gradovima, gde provajderi imaju uspostavljena čvorišta, jer na kraćim rastojanjima (od firme do čvorišta) postoji mogućnost zakupa i korišćenja nepupinizovane parice i baseband modema. Ostali moraju da se pomire sa asinhronim modemima, analognim poprečnim vezama i protocima 9.6 - 33.6 kbit/s, ili da zakupe digitalnu poprečnu vezu, čija cena uveliko premašuje budžet mnogih preduzeća.\nZbog svega toga, "prava" varijanta povezivanja na Internet (ruter + modem + iznajmljena linija) je još uvek privilegija najbogatijih firmi i onih kojima je takva vrsta veze neophodna za svakodnevni posao. Takvih firmi ima svega 2-3% od ukupnog broja domaćih preduzeća na Internetu. Ostali se uglavnom orjentišu ka postavljanju sopstvene Web stranice na serveru nekog provajdera u zemlji ili inostranstvu i razmenu pošte. Pomenutu uslugu virtuelnog Web servera, osim Internet provajdera, sve više pružaju druge firme, koje izdaju u zakup prostor na svojim serverima ili serverima provajdera.\nInternetu, u sopstvenom aranžmanu, pristupa veliki broj pojedinačnih korisnika. Domaćim Internet surferima na raspolaganju stoji zastarela javna telefonska mreža, koja se poslednjih meseci modernizuje, naporima PTT-a. Problem nedovoljnog broja ulaznih telefonskih linija kod pojedinih provajdera u zemlji postaje sve ozbiljniji. Korisnici akademske mreže su najugroženiji, jer imaju svega 14 telefonskih linija sa ograničenjem trajanja sesije na pola sata.\nNamenski servisi za prenos podataka, poput ISDN-a, koji se na Zapadu koriste godinama, još nisu dostupni široj javnosti. Na novim Alkatel centralama postoje mogućnosti za komercijalnu prodaju ISDN priključaka, ali se ova usluga još ne nudi u cenovnicima domaćih PTT organizacija. Što se FrameRelay pristupa tiče, dok na Zapadu tako reći "prirodno" nasleđuje stare X.25 mreže, kod nas nema ni traga uvođenju ovog servisa. Uvodi se, super-JUPAK, ali i dalje sa korišćenjem X.25, koji se u svetu napušta.\nDok se fizička infrastruktura postepeno izgrađuje, na planu logičke infrastrukture tek predstoji veliki posao. Poprečne veze između pojedinih provajdera još uvek nisu uspostavljene, kao ni ugovori o razmeni saobraćaja (peering agreement), pa se saobraćaj između domaćih provajdera obavlja preko inostranstva. Na primer, kada korisnik EUnet Yugoslavia pošalje poruku kolegi sa "Telefonije" (BeoTelNet), poruka će da putuje pravcem Beograd - Amsterdam - Stokholm - Oslo - Beograd, što opterećuje raspoložive resurse za vezu sa Internetom. Ovo pitanje možda trenutno i nije toliko aktuelno, ali će veoma skoro postati ozbiljno, pojavom ostalih provajdera, čija se priključna tačka nalazi u inostranstvu. Zapadni svet ovaj problem je odavno rešio uspostavljanjem čvorišta za razmenu saobraćaja (exchange points) na nacionalnom ili regionalnom nivou.\nPosebnu pažnju treba posvetiti i ponudi novih servisa. Trenutno, na domaćem delu Interneta korisnicima se uglavnom standardni Web i nezaobilazna elektronska pošta. To je uglavnom sve što domaći Internet surferi i koriste. O ostalim primenama Interneta, kao što je obavljanje poslovnih transakcija preko Mreže, za sada se samo površno priča, i to u čisto teorijskim okvirima. Pomenimo i slanje/prijem faksova ili slanje poruka sa Interneta na pejdžere korisnika. Poslednja opcija je veoma zanimljiva, a nije komplikovana za implementaciju - domaće pejdžing kompanije već imaju sve potrebne resurse da se takva stvar implementira. Ali je još niko nije implementirao.\nU svakom slučaju - Internet je stigao! Već skoro godinu dana rade provajderi, a preko njih i ogromna populacija korisnika. Mnoge mogućnosti mreže još uvek ne koristimo na pravi način, ali je bitno što postoji entuzijazam i radoznalost širokog kruga ljudi. A to je upravo ono što je neophodno da bi se kultura korišćenja Interneta i dalje razvijala. Naravno - uz stalnu popularizaciju kroz medije, odgovarajuću literaturu i kurseve.


nivo - Sputnjik Srbija\n13:12 15 Jun 2021\nSavet ruskog stručnjaka: Kako prepoloviti siromaštvo i podići životni standard\nUsmeravanje socijalne podrške građanima sa niskim primanjima moglo bi da postane sredstvo koje će omogućiti da se nivo siromaštva dvostruko smanji u roku od tri do četiri godine, izjavio je predsednik ruske Računovodstvene komore Aleksej Kudrin.\nNaučnici predviđaju katastrofalno povećanje nivoa svetskog okeana\nMeđunarodna grupa naučnika, koju predvode istraživači sa Nanjang tehnološkog univerziteta u Singapuru, zaključila je da će podizanje nivoa mora u 21. veku biti snažnije nego što se smatralo pre, objavljeno je u časopisu „Klajmat end atmosferik sajens“.\nZabrinjavajuće istraživanje: Moguće povećanje nivoa mora za više od jednog metra\nNivo mora na planeti raste brže nego što je predviđano i do kraja ovog veka mogao bi da se poveća za više od jednog metra, ako ne dođe do smanjenja emisije gasova sa efektom staklene bašte, pokazali su rezultati istraživanja u kojem je učestovalo više od stotinu stručnjaka.\nRusija neće smanjiti nivo eksploatacije nafte\nRusija je obavestila Organizaciju zemalja izvoznica nafte (OPEK) da neće smanjiti nivo eksploatacije nafte, saopštavaju RIA Novosti pozivajući se na izvore.\nIran spreman da zamrzne obim eksploatacije nafte\nTeheran je spreman da se priključi inicijativi o zamrzavanju nivoa eksploatacije nafte s obzirom da je Iran dostigao neophodan nivo proizvodnje tog energenta u iznosu od 4,2 miliona barela dnevno, saopštio je predstavnik iranske nacionalne naftne kompanije NIOK Mohsen Kamsari.\nPovišena radioaktivnost zbog šumskih požara u Černobilju\nPožari u blizini černobiljske nuklearne elektrane povećali su nivo radioaktivnog izotopa cezijuma-137, saopštila je pres-služba ukrajinskog sektora za vanredne situacije. Nivo radijacije u vazduhu premašio je dozvoljeni limit usled požara koji još uvek nije ugašen.


Superkompjuter stiže u državni data centar u Kragujevcu › Made-in-Germany.rs\nU državni data centar u Kragujevcu uskoro će stići superkompjuter, nakon čega će taj šumadijski grad postati infrastrukturni centar za veštačku inteligenciju u našoj zemlji, najavila je premijerka Srbije Ana Brnabić.\nTender za nabavku superbzog računara bio je raspisan u maju ove godine. Ukupna vrednost nabavke iznosi 197.975.000 dinara bez PDV-a, a ugovor je zaključen sa kompanijom Atos IT Solutions and Services doo Beograd, odnosno sa Bull SAS iz Francuske, prenosi eKapija.\n– Superkompjuter je danas stigao na granicu, ali će nam biti potrebno oko mesec dana dok ga isporučimo i ugradimo u Državni data centar – rekla je Brnabićeva, uz ocenu da je to važno za Kragujevac i Srbiju, kao i za mlade ljude i razvoj instituta i naučno-tehnoloških parkova u našoj zemlji.\nPrema njenim rečima, superkompjuter će početkom decembra biti pušten u rad, a do kraja prvog kvartala sledeće godine će biti završena i druga faza Državnog data centra, navedeno je na sajtu vlade.\n– Budući da je reč o prvom Državnom data centru u Srbiji i jedinom u ovom delu Evrope, sada se radi studija o tome kako toplotu, koja se generiše zbog rada svih servera, iskoristiti za grejanje u Kragujevcu, za šta verujem da će biti jedan od najinovativnijih projekata u ovom delu Evrope – rekla je srpska premijerka.


Britanski sud dao zeleno svetlo tužbi protiv Masterkarda; Kompanija: “Iza toga stoje advokati” – Bankar.rs\nHome/KOMPANIJE/Britanski sud dao zeleno svetlo tužbi protiv Masterkarda; Kompanija: “Iza toga stoje advokati”\nBritanski sud dao zeleno svetlo tužbi protiv Masterkarda; Kompanija: “Iza toga stoje advokati”\nVrhovni sud Velike Britanije dao je danas “zeleno svetlo” kolektivnoj tužbi protiv Masterkarda, teškoj 14 milijardi funti (18,5 milijardi dolara).\nTužba je podnesena zbog navodno više naplaćenih naknada za preko 46 miliona ljudi u Britaniji tokom petnaestogodišnjeg perioda.\nIpak, kompanija Masterkard je saopštila danas da nijedan potrošač iz Velike Britanije nije tražio pokretanje postupka protiv ove kartičarske kuće, već da iza toga stoje advokati iz SAD koje podržavaju organizacije čiji je primarni fokus sopstvena zarada, prenosi Tanjug.\nU reagovanju povodom vesti svetskih medija da je Vrhovni sud Velike Britanije dao “zeleno svetlo” kolektivnoj tužbi protiv ove kompanije zbog navodno previše naplaćenih naknada, iz Mastekarda su saopštili:\n“Apsolutno odbacujemo ove navode i znamo da platne tehnologije kompanije Masterkard krajnjim korisnicima pružaju značajne i opipljive vrednosti. Nijedan potrošač iz Velike Britanije nije tražio pokretanje ovog procesa. Iza njega stoje oportunistički advokati iz SAD-a koje podržavaju organizacije čiji je primarni fokus sopstvena zarada”.\nKompanija Masterkard će, dodaje se, tražiti od Apelacionog suda za zaštitu konkurentnosti “da predupredi ozbiljan rizik od toga da tržište krene pogrešnim putem ulaska u režim nove kolektivne tužbe na osnovu slučaja koji je suštinski pogrešan i neosnovan”.\nMasterkard Sud Tužba\nOd januara lakše do posla u javnom sektoru, evo koliko se tu zarađuje


Talibani su u petak osvojili Zarandž, prestonicu provincije Nimroz u jugozapadnom Avganistanu, na granici sa Iranom.\nHadži Nabi Barahave, zamenik guvernera te provincije, potvrdio je za Glas Amerike da su talibani preuzeli kontrolu nad gradom i da su se avganistanske bezbednosne snage povukle u okrug Delaram, u Nimrozu.\n"Grad Zarandž pao je u ruke talibana koji se preuzeli kontrolu nad kancelarijom guvernera. Avganistanske bezbednosne snage su rasturene. Pripadnici Nacionalnog direktorata za bezbednost (NDS) borili su se protiv talibana sat vremena. Trenutno, vladine snage kontrolišu samo okrug Čahar Burdžak", rekao je Barahave.\nOn međutim nije precizirao da li su se snage NDS-a predale i povukle, ali je dodao da talibani kontrolišu tri od pet okruga u provinciji.\nPortparol Talibana tvitovao je da su kuća guvernera, policijski kompleks i druge vladine zgrade pod njihovom kontrolom, dok se na pro-talibanskim nalozima na društvenim mrežama postavljene slike i snimci ekstremista ispred vladinih zgrada.\nAvganistanski novinar Bilal Sarvari rekao je da su talibani po svemu sudeći koristili istu taktiku kao u drugim delovima zemlje - unapred su pregovarali sa plemenskim liderima.\n“Lideri i drugi su navodno kontaktirali pokrajinsku vladu i zahtevali od nje da se preda talibanima bez borbe", rekao je Sarvari i dodao da je tokom noći neko istakao talibansku zastavu u centru grada što je izazvalo paniku.\nNovinar Radija Slobodna Evropa Frud Bezhan opisao je Zarandž kao "izolovani grad u dalekoj jugozapadnoj provinciji Nimroz", koji nije ni "veliki grad" a čak ni "grad".\nMeđutim, riječ je o jednoj od velikih tranzitnih trgovinskih ruta sa Iranom, kao i za krijumčarenje ljudi. Prema pisanju lokalnih medija, veliki broj Avganistanca je očekivao napad talibana i pokušao je da pobegne u Iran, ali su ih zaustavili graničari i vratili nazad.\nŽestoke borbe se nastavljaju u nekoliko avganistanskih gradova. Talibani su u petak ušli u delove Šerbegana, prestonice provincije Jovzdžan. Portparol avganistanskog Ministarstva odbrane je međutim ustvrdio da su avganistanske snage povratile kontrolu nad gradom, što nije bilo moguće potvrditi iz nezavisnih izvora.\nTalibani su takođe u Kabulu ubili šefa medijskog odseka avganistanske vlade Davu Kana Menapala.\nMenapal, direktor Vladinog centra za medije i informacije, ubijen je u dobro obezbeđenoj zoni avganistanske prestonice. Talibani su u kratkom saopštenju, prosleđenom medijima, preuzeli odgovornost za napad - najnoviji u nizu ubistava visokih vladinih zvaničnika za koja su odgovorni pobunjenici.\nVršilac dužnosti američkog ambasadora u Kabulu Ros Vilson osudio je ubistvo Menapala.\n"Zgroženi smo ubistvom Dave Kana Menapala, za koje je odgovoran Taliban. Bio je prijatelj i kolega, koji je tokom karijere bio usredsrđen na pružanje istinitih informacija svim Avganistancima o Avganistanu. Tim ubistvima se krše ljudska prava i sloboda govora Avganistanaca", tvitovao je Vilson.\nU međuvremenu, specijalna izaslanica Ujedinjenih nacija (UN) za Avganistan Debora Lajons rekla je u petak da je rat u toj zemlji ušao u "novu, smrtonosniju i razorniju fazu" i da je prošlog meseca ubijeno više od hiljadu civila.\nLajons je upozorila da se zemlja kreće ka "katastrofi" i od Saveta bezbednosti UN zatražila da uputi "nedvosmislenu" poruku da se napadi na gradove "moraju odmah zaustaviti".\nSekretar za odbranu SAD: Avganistanske snage "da uspore momentum talibana"\nRaketni napad na glavni grad Avganistana pred govor predsednika\nVođa talibana kaže da želi dogovor unutar Avganistana, iako se borbe nastavljaju\nAvganistanski komandant: Rojtersov novinar poginuo u sukobu snaga bezbednosti i talibana


06/11/2019 06/11/2019 Vladimir (Famoza.net) 123173Leave a commenthttps%3A%2F%2Fwww.famoza.net%2Fpusticete-suzu-selena-gomez-i-justin-bieber-spojeni-u-savrseni-miks%2FPusti%C4%87ete+suzu%3A+Selena+Gomez+i+Justin+Bieber+spojeni+u+savr%C5%A1eni+miks%212019-11-06+12%3A00%3A56Vladimir+%28Famoza.net%29https%3A%2F%2Fwww.famoza.net%2F%3Fp%3D123173\nIako možda znate da su Justin Bieber i Selena Gomez svojevremeno snimili zajednički album koji nikad nije objavljen, sad smo konačno dobili priliku da čujemo kako bi oni zvučali zajedno, makar kroz spoj njihovih hitova “Sorry” i “Lose You To Love”. Sudeći po broju pregleda, ljudima se ovo jako dopada!\nU pesmi prvo dominira Justinov glas na Seleninu muziku, a onda se stvari menjaju, jer “Sorry” melodija izbija u prvi plan, baš kao i Selenin glas! Ove dve pesme nisu nimalo slučajno spojene, jer Biebs u “Sorry” peva o tome koliko mu je žao što je povredio voljenu devojku, a Selena kroz svoj hit poručuje da je na kraju shvatila da će sebe voleti samo ako se konačno reši njega. Spot nosi i važne reči na samom kraju, jer je ovo ujedno i oproštaj od “Jelene”, po svemu sudeći zauvek.\nKako su njih dvoje u veoma hladnim odnosima, ne bismo očekivali ni da oni reaguju na remiks niti da se neki novinar usudi da ih pita za tako nešto! Kako su mediji nedavno preneli, Justin je čuo nove Selenine pesme, ali nije da ga to nešto posebno potresa jer je veoma zaljubljen u Hailey i posvećen svom braku.\nŠok za čitav svet: Duet Selene Gomez i Justina Biebera…\nDJ Snake odabrao: Stavio Biebsovu pesmu na album, Seleninu…\n"Voleo bi da je sve bilo drugačije": Biebs gorko žali što je…\nSelena Gomez: Osetila sam momenat kad je Justin Bieber…\nPročitajte još Organizacije za mentalno zdravlje traže zabranu "13 Reasons Why": Ljudi nam govore kako ih serija ohrabruje da se ubiju!\nFamoza music chart #201 – Glasajte za sve omiljene pesme!


Ostale vesti, 11.01.2017, 09:30 AM\nKako je i najavljeno prošle godine, Yahoo je će biti prodat Verizonu za 4,8 milijardi dolara, ali delovi kompanije koje Verizon ne želi da kupi biće rebrendirani i preimenovani u Altaba Inc., čime će ime jednog od najpoznatijih brendova na internetu i zvanično otići u istoriju.\nS obzirom da će servisi koje Verizon ne bude preuzeo biti rebrendirani, izgleda da će Verizon biti vlasnik brenda Yahoo koga će verovatno nastaviti da koristi posle kupovine.\nDruga vest je da će Marisa Mejer koja je do sada bila na mestu izvršnog direktora kompanije dati ostavku i da neće raditi u novoj kompaniji. Samo pet članova odbora kompanije Yahoo će ostati u novoj kompaniji. Marisa Mejer će možda imati neku ulogu u procesu integracije Yahooa sa Verizonom, ali njena pozicija se za sada na otkriva.\nAktuelni menadžment Yahooa još uvek strahuje da bi Verizon mogao da odustane od kupovine, pre svega zbog dva incidenta u kojima je kompromitovano milijardu i po korisničkih naloga, a o kojima se saznalo tek krajem prošle godine iako su se oni dogodili mnogo ranije.\nOvo je kraj za jednog od najprepoznatljivijih lidera Silicijumske doline doline, koga su 1994. osnovala dva diplomca sa Stanforda Džeri Jang i Dejvid Filo. Yahoo je nekada bio kralj interneta, ali je poslednjih godina izgubio trku sa Googleom i Facebookom iako je svojevremeno Yahoo bio veliki kao i ove dve kompanije.


Srpska zlatna žica jedna od najvećih na svetu | Skandalozno\nPotvrđeno: Srpska zlatna žica jedna od najvećih na svetu – vredi više od 100 MILIJARDI DOLARA!\nKanadska kompanija „Nevsun“ u donjoj zoni ležišta „Čukaru peki“ kod Bora pronašla je, po preliminarnim rezultatima, rezerve od skoro 14 miliona tona bakra i blizu 300 tona zlata — čime je potvrđeno da je u pitanju jedan od najbogatijih depozita tih metala na svetu.\nPrethodno je ova kompanija u gornjoj zoni ležišta „Čukaru peki“ već utvrdila rezerve od blizu 900 hiljada tona bakra i skoro 70 tona zlata.\nŠta se zapravo krije pod zemljom u ovom delu Srbije, najrečitije govori podatak da je za proteklih 110 godina u Rudarsko-topioničarskom basenu „Bor“ iskopano oko pet miliona tona bakra i blizu 200 tona zlata.\nKanađani su, preliminarno, ustanovili da se na velikim dubinama ležišta „Čukaru peki“ nalaze rezerve od 1,7 milijardi tona rude. Po sadašnjim cenama, reč je o nalazištu vrednom više od 100 milijardi dolara.\n„Nevsun“, koji u donjoj zoni ležišta „Čukaru peki“ ima ugovor o zajedničkom ulaganju sa američkom korporacijom „Friport Mekmoran“, nedavno je počeo sa izgradnjom istražnog niskopa, što predstavlja prvi korak ka otvaranju novog rudnika, čije se otvaranje očekuje 2022. godine.\n„Donja zona je visoko među svetskim porfirskim naslagama tonažom i ocenom. Nastavićemo da radimo sa ’Friportom‘, kako bismo utvrdili sledeće korake za unapređenje donje zone“, rekao je izvršni direktor „Nevsuna“ Piter Kukielski.\nŠvedska kompanija „Lundin“ i kanadski „Euro sun“ ponudili su bordu direktora „Nevsuna“ 1,5 milijardi dolara za kupovinu te kompanije, koja, uz istražno pravo u Srbiji, poseduje i rudnik cinka „Biša“ u afričkoj „Eritreji“.\nMeđutim, ta ponuda je odbijena, jer je ocenjeno da „odražava stratešku vrednost baze imovine ’Nevsuna‘“.\nBudite prvi sa komentarom na članku "Potvrđeno: Srpska zlatna žica jedna od najvećih na svetu – vredi više od 100 MILIJARDI DOLARA!"


U Zemunu poginula četiri radnika | Autonomija\nU Zemunu poginula četiri radnika\nNa radnike se obrušila zemlja prilikom sanacije klizišta. U MUP-u kažu da više nema zatrpanih i da je jedna osoba je povređena\nTelo četvrtog radnika, stradalog u nesreći prilikom sanacije klizišta Kalvarijskog parka u Zemunu izvučeno je ispod obrušenog brda i najverovatnije nema više zatrpanih radnika, rekao je večeras Tanjugu načelnik Sektora MUP-a za vanredne situacije Predrag Marić.\nU nesreći su danas, kada se na njih obrušilo brdo, poginula četvorica radnika, a jedan je teško povređen i nalazi se na odeljenju intezivne nege u Urgentnom centru.\n„Radnik je primljen sa povredama kičme i grudnog koša, a nakon reanimacije, prebačen je na odeljenje intezivne nege i njegovo stanje je i dalje teško“, rekao je Tanjugu portparol Urgentnog centra Drago Jovanović.\nMinistar unutrašnjih poslova i zamenik premijera Ivica Dačić rekao je ranije novinarima da se nesreća dogodila prilikom sanacije klizišta i da se broj zatrpanih radnika tačno ne zna, jer poslodavci nisu još rekli koliko je ljudi bilo angažovano na izvođenju tih radova.\nPredstavnici firme „Gradin š“, angažovane na izvođenu radova, daju izjave u policijskoj stanici Zemun, rekao je ministar.\nPrema Dačićevim rečima, predstavnici firme daju izjave o tome da li se radilo po propisima, da li su primenjene sve mere zaštite na radu, a kako bi se utvrdilo gde je nastala greška i da li postoji odgovornost poslodavaca za gubitak ljudskih života.\nNesreća se dogodila oko 13 sati, nedaleko od vrtića „Flora“, a iz Sekretarijata za dečiju zaštitu su saopštili da bezbednost dece nijednog trenutka nije bila ugrožena i da je u tom obdaništu sve pod kontrolom.\nIz okolnih zgrada evakuisano je desetak porodica.


BIRN: Saradnici Ane Brnabić imali uvid u stvarni broj umrlih od korone\nIzvor: Radio 021, 01.Okt.2020, 18:17\nNa sajtu Javno.rs objavljeno je da se Svetlana Jovanović, viša >> Pročitaj celu vest na sajtu Radio 021 << savetnica pri Kabinetu predsednice Vlade Srbije, navodi kao glavni kontakt "za sva tehnička pitanja u vezi sa korišćenjem informacionog sistema Covid-19" u Korisničkom uputstvu koje je u aprilu 2020. godine prosleđeno svim zdravstvenim ustanovama radi evidentiranja zaraženih virusom korona.\nJovanović nije želela da razgovara za BIRN, uz napomenu da je bila "tehnička podrška" i da "nije imala uvid u podatke".\nKon je u junu rekao da mu pisanje BIRN "liči na teoriju zavere", da bi ove nedelje krivca za neslaganja podataka našao u nepreciznom informatičkom sistemu.\nIstraživanje BIRN-a, međutim, pokazuje da je Informacioni sistem Covid-19 funkcionisao, odnosno da su nadležni iz kovid bolnica, zavoda za javno zdravlje i laboratorija na dnevnom nivou upisivali podatke u sistem, da su se podaci slivali u Institut Batut i da su nadležni imali pristup pravim podacima - samo ih nisu saopštavali javnosti.\nU samom Informacionom sistemu pored određenog broja umrlih postoji posebna oznaka "odobrilo Ministarstvo zdravlja", ali niko od nadležnih nije za BIRN hteo da objasni šta ta kolona znači.\nBIRN podseća da je još sredinom juna, nakon uvida u podatke iz Informacionog sistema Covid-19, objavio da je u Srbiji od 19. marta do 1. juna 2020. u kovid bolnicama umro 1.081 pacijent, od čega je kod njih 632 sa sigurnoću ustanovljeno da su pre smrti bili pozitivni na virus korona. U istom tom periodu zvanično je bilo saopšteno da je umrlo daleko manje obolelih - 244.\nPremijerka Ana Brnabić je gostujući na televiziji Pink rekla da su upravo ona i predsednik Aleksandar Vučić insistirali da se napravi ova baza "kako bi u svakom trenutku imali potpuno transparentne podatke, uvezali sve podatke, kako bismo znali šta se dešava u svakom trenutku".\nSaradnici premijerke Ane Brnabić, ministra zdravlja Zlatibora Lončara i direktor IT sektora Republičkog fonda za zdravstveno osiguranje učestvovali su u izradi Informacionog sistema Covid-19 i imali su uvid u stvarni broj testiranih, obolelih i umrlih od virusa korona koje je prikupljao Institut...


ŽIVOTNA SREDINA: VODIČ ZA ODGOVOR NA UDES\nMinistarstvo životne sredine i prostornog planiranja Republike Srbije izdalo je jula 2009. godine "Vodič za odgovor na udes", koji predstavlja prevod „Vodiča za hitne intervencije“ (Emergency Response Guidebook 2008- ERG2008). Ova knjiga je namenjena vatrogasnoj službi, policiji i pripadnicima drugih službi koje bi se mogle naći na mestu saobraćajnog udesa sa opasnim materijama. To je prvenstveno pomoć onima koji prvi stižu na mesto udesa, jer omogućava brzu identifikaciju ili generičku klasifikaciju materije koja je uključena u udes, a takođe pruža uputstva za zaštitu učesnika i stanovništva u početnoj fazi udesa.\nVodič za hitne intervencije je prvi put objavljen u Americi 1973. godine i od tada se na svakih 4-5 godina izdaje novo, dopunjeno izdanje, radi prilagođavanja novim proizvodima i tehnologijama.\nERG2008 obuhvata liste opasnih materija iz najnovijih preporuka Ujedinjenih nacija, kao i iz drugih nacionalnih i međunarodnih propisa, ali ne pruža informacije o fizičkim i hemijskim osobinama opasnih materija. Podeljen je na četiri dela, označenih različitim bojama, radi bržeg pronalaženja potrebnih informacija:\nstranice oivičene žutom bojom: Indeks opasnih supstanci, dat numeričkim redosledom prema ID broju\nstranice oivičene plavom bojom: Indeks opasnih materija dat abecednim redom prema nazivu materije\nstranice oivičene narandžastom bojom: Ovaj deo se sastoji od 62 pojedinačna uputstva sa merama koje treba preduzeti u slučaju udesa\nstranice oivičene zelenom bojom: Date su dve tabele. U Tabeli 1. su date preporuke za inicijalnu izolaciju i sprovođenje zaštitnih mera. U Tabeli 2 je dat spisak materija koje reaguju sa vodom i proizvode toksične gasove.


Vesti online / Vesti / Svet / I Evropa optužila Asada za napad hemijskim oružjem\nMeđunarodna zajednica je okrivila aktuelni sirijski režim za hemijski napad\n- Sirijski režim ima primarnu odgovornost za to zverstvo, ali oni koji podržavaju taj režim dele moralnu i političku odgovornost - rekao je Tusk u Briselu, prenosi AFP.\nU napadu koji se desio u ponedeljak u sirijskoj provinciji Idlib, poginule su 72 osobe, među kojima i 20 dece.\nMeđunarodna zajednica okrivila je režim sirijskog predsednika Bašara el Asada za te napade, sem Rusije koja tvrdi da su sirijske snage pogodile skladište municije pod kontrolom pobunjenika, u kome se nalazilo hemijsko oružje.\n* Sirija će goreti: Pretnja koja ledi krv u žilama\nSreda 05.04.2017. 14:30\nRusko Ministarstvo odbrane saopštilo je danas da je grad u provinciji Idlib "bio izložen otrovnim sredstvima", kada je u vazdušnim napadima pogođen arsenal oružja koji je u rukama pobunjenika\nSreda 05.04.2017. 15:10\n15 april 1999....... NATO je bombardovao Hemijsku industriju Pančevo i firme “Azotaru” i “Petrohemiju”, čime su prekršeni svi kodeksi ratovanja!


Konkurs za izradu sajta Beogradskog centra za bezbednosnu politiku (BCBP)\nBeogradski centar za bezbednosnu politiku (BCBP) objavljuje konkurs za izradu nove internet prezentacije. BCBP je organizacija civilnog društva sa sedištem u Beogradu u čijem su središtu interesovanja politike koje za cilj imaju poboljšanje ljudske, nacionalne, regionalne i međunarodne bezbednosti. BCBP svoje ciljeve ostvaruje kroz istraživanja, analize i predloge praktične politike, javno zastupanje, obrazovanje, izdavačku delatnost, stručnu podršku reformama i umrežavanje svih relevantnih aktera u bezbednosnu zajednicu. Više o BCBP pročitajte na http://www.ccmr-bg.org/Centar+za+civilno+vojne+odnose%2C+Beograd/101/O+nama.shtml.\nOčekujemo ponude koje će odgovoriti zadatku dizajna i održavanja inovativne, komunikativne i napredne internet prezentacije koja će na najbolji način predstaviti organizaciju, njene resurse, aktivnosti i proizvode. Namera BCBP je da iskoristi materijale sa postojeće prezentacije (www.ccmr-bg.org) i izradi novi sajt koji će biti više interaktivan i time olakša i ubrza komunikaciju sa donosiocima odluka, profesionalcima i svim građanima zainteresovanim za probleme bezbednosnih politika u Srbiji i regionu.\nPročitajte ceo konkurs\nInternet izrada sajtova izrada web sajta konkurs konkursi posao\nOznake: Internet izrada sajtova izrada web sajta konkurs konkursi posao